text:
 Avis juridique important
 |
 22000D1109(26)
 Απόφαση της Μεικτής Επιτροπής του ΕΟΧ αριθ. 71/1999 της 2ας Ιουνίου 1999 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε συγκεκριμένους τομείς εκτός του πλαισίου των τεσσάρων
 Επίσημη Εφημερίδα αριθ. L 284 της 09/11/2000 σ. 0059 - 0060
 Απόφαση της Μεικτής Επιτροπής του ΕΟΧαριθ. 71/1999της 2ας Ιουνίου 1999για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε συγκεκριμένους τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε από την απόφαση αριθ. 27/1999 της Μεικτής Επιτροπής του ΕΟΧ, της 26ης Φεβρουαρίου 1999(1),(2) Είναι σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει ένα πρόγραμμα κοινοτικής δράσης στον τομέα της πολιτικής άμυνας, σύμφωνα με την απόφαση 98/22/ΕΚ του Συμβουλίου(2),(3) Το Πρωτόκολλο 31 της συμφωνίας θα πρέπει, συνεπώς, να τροποποιηθεί ώστε να καταστεί δυνατή αυτή η επέκταση της συνεργασίας από 1ης Ιανουαρίου 1998,ΑΠΟΦΑΣΙΖΕΙ:Άρθρο 1Στο άρθρο 10 (Πολιτική άμυνα) του πρωτοκόλλου 31 της συμφωνίας, προστίθενται τα ακόλουθα:"5. Τα κράτη της ΕΖΕΣ συμμετέχουν, από 1ης Ιανουαρίου 1998, στο πρόγραμμα δράσης της Κοινότητας που αναφέρεται στην παράγραφο 8.6. Τα κράτη της ΕΖΕΣ συνεισφέρουν στη χρηματοδότηση του προγράμματος δράσης της Κοινότητας που αναφέρεται στην παράγραφο 8, σύμφωνα με το άρθρο 82 παράγραφος 1 στοιχείο α) της συμφωνίας.7. Τα κράτη της ΕΖΕΣ συμμετέχουν πλήρως στην επιτροπή των Ευρωπαϊκών Κοινοτήτων η οποία επικουρεί την Επιτροπή των Ευρωπαϊκών Κοινοτήτων στη διαχείριση, την ανάπτυξη και την εφαρμογή του κοινοτικού προγράμματος δράσης της Κοινότητας που αναφέρεται στην παράγραφο 8.8. Η ακόλουθη κοινοτική πράξη, καθώς και οι πράξεις που απορρέουν από αυτήν, αποτελούν το αντικείμενο του παρόντος άρθρου:- 398 D 0022: Απόφαση του Συμβουλίου 98/22/ΕΚ, της 19ης Δεκεμβρίου 1997, για τη θέσπιση προγράμματος κοινοτικών δράσεων στον τομέα της πολιτικής άμυνας (EE L 8 της 14.1.1998, σ. 20)."Άρθρο 2Η παρούσα απόφαση αρχίζει να παράγει αποτελέσματα από τις 3 Ιουνίου 1999, υπό την προϋπόθεση ότι θα έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Εφαρμόζεται από 1ης Ιανουαρίου 1998.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 2 Ιουνίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) EE L 148 της 22.6.2000, σ. 54.(2) EE L 8 της 14.1.1998, σ. 20.


text:
 Avis juridique important
 |
 22002D0121
 2002/121/ΕΚ: Απόφαση αριθ. 4/2001 του Συμβουλίου Σύνδεσης ΕΕ-Βουλγαρίας, της 9ης Οκτωβρίου 2001, για έγκριση των όρων και προϋποθέσεων συμμετοχής της Δημοκρατίας της Βουλγαρίας στο πρόγραμμα "Πολιτισμός 2000"
 Επίσημη Εφημερίδα αριθ. L 045 της 15/02/2002 σ. 0047 - 0049
 Απόφαση αριθ. 4/2001 του Συμβουλίου Σύνδεσης ΕΕ-Βουλγαρίαςτης 9ης Οκτωβρίου 2001για έγκριση των όρων και προϋποθέσεων συμμετοχής της Δημοκρατίας της Βουλγαρίας στο πρόγραμμα "Πολιτισμός 2000"(2002/121/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη το πρόσθετο πρωτόκολλο της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου(1), όσον αφορά τη συμμετοχή της Βουλγαρίας σε κοινοτικά προγράμματα, και ιδίως τα άρθρα 1 και 2,Εκτιμώντας τα ακόλουθα:(1) Σύμφωνα με το άρθρο 1 του πρόσθετου πρωτοκόλλου, η Βουλγαρία μπορεί να συμμετέχει σε κοινοτικά προγράμματα πλαίσιο, σε ειδικά προγράμματα, σε σχέδια ή άλλες δράσεις, ιδίως στον τομέα του πολιτισμού.(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις για τη συμμετοχή της Βουλγαρίας στον τομέα αυτόν, αποφασίζονται από το Συμβούλιο Σύνδεσης,ΑΠΟΦΑΣΙΖΕΙ:Άρθρο 1Η Βουλγαρία συμμετέχει στο πρόγραμμα "Πολιτισμός 2000", σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο τμήμα της παρούσας απόφασης.Άρθρο 2Η παρούσα απόφαση αρχίζει να ισχύει από την ημέρα που υιοθετείται.Η παρούσα απόφαση εφαρμόζεται καθ' όλη τη διάρκεια του προγράμματος "Πολιτισμός 2000", αρχής γενομένης από 1ης Ιανουαρίου 2001.Βρυξέλλες, 9 Οκτωβρίου 2001.Για το Συμβούλιο ΣύνδεσηςΟ ΠρόεδροςL. Michel(1) ΕΕ L 317 της 30.12.1995, σ. 25.ΠΑΡΑΡΤΗΜΑ IΌροι και προϋποθέσεις για τη συμμετοχή της Δημοκρατίας της Βουλγαρίας στο πρόγραμμα "Πολιτισμός 2000"1. Η Βουλγαρία συμμετέχει στις δραστηριότητες του προγράμματος "Πολιτισμός 2000" (εφεξής αποκαλούμενο "πρόγραμμα"), σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση αριθ. 508/2000/EΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος(1), εκτός εάν ορίζεται άλλως στην παρούσα απόφαση.2. Για να συμμετάσχει στο πρόγραμμα, η Βουλγαρία καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομερείς διατάξεις που περιέχονται στο παράρτημα ΙΙ. Εάν κριθεί απαραίτητο, για να ληφθεί υπόψη η εξέλιξη του προγράμματος ή η εξέλιξη της ικανότητας απορρόφησης της Βουλγαρίας, η επιτροπή σύνδεσης έχει εξουσιοδοτηθεί να αναπροσαρμόζει την εν λόγω συνεισφορά, έτσι ώστε να αποφεύγονται δημοσιονομικές ανισορροπίες κατά την υλοποίηση του προγράμματος.3. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τα όργανα και τα άτομα στη Βουλγαρία, είναι οι ίδιοι με εκείνους που εφαρμόζονται σε επιλέξιμους οργανισμούς, όργανα και άτομα της Κοινότητας. Η Επιτροπή μπορεί να λαμβάνει υπόψη της τους βούλγαρους εμπειρογνώμονες κατά τον διορισμό ανεξάρτητων εμπειρογνωμόνων για να την επικουρούν στην αξιολόγηση των σχεδίων, σύμφωνα με τις σχετικές διατάξεις της απόφασης για τη θέσπιση του προγράμματος.4. Για να εξασφαλιστεί η κοινοτική διάσταση του προγράμματος, που θα είναι επιλέξιμο για κοινοτική χρηματοδοτική στήριξη, τα σχέδια και οι δραστηριότητες πρέπει να περιλαμβάνουν τουλάχιστον έναν εταίρο από ένα από τα κράτη μέλη της Κοινότητας.5. Το μέγιστο ύψος της χρηματοδοτικής στήριξης των δραστηριοτήτων των σημείων πολιτιστικών επαφών, δεν υπερβαίνει το

type: contracts

jurisdiction: EU


text: 50 % του συνολικού προϋπολογισμού των δραστηριοτήτων του.6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με το άρθρο 8 της απόφασης αριθ. 508/2000/ΕΚ, η συμμετοχή της Βουλγαρίας στο πρόγραμμα παρακολουθείται συνεχώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Βουλγαρίας. Η Βουλγαρία υποβάλλει σχετικές εκθέσεις στην Επιτροπή και λαμβάνει μέρος σε άλλες ειδικές δραστηριότητες, που καθορίζει η Κοινότητα, σε αυτό το πλαίσιο.7. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με ή από βουλγαρικούς φορείς, προβλέπεται η διενέργεια λογιστικών και λοιπών ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Όσον αφορά τους χρηματοοικονομικούς ελέγχους, αυτοί μπορούν να διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου ενδιαφέροντος, οι αρμόδιες αρχές της Βουλγαρίας παρέχουν κάθε εύλογη και εφικτή βοήθεια που είναι δυνατόν να κριθεί αναγκαία ή χρήσιμη, υπό τις εκάστοτε περιστάσεις, για τη διενέργεια τέτοιων λογιστικών και λοιπών ελέγχων.8. Με την επιφύλαξη των διαδικασιών που αναφέρονται στο άρθρο 5 της απόφασης αριθ. 508/2000/ΕΚ, αντιπρόσωποι της Βουλγαρίας συμμετέχουν ως παρατηρητές στην Επιτροπή Διαχείρισης για τα θέματα που τους αφορούν. Η επιτροπή αυτή συνεδριάζει χωρίς την παρουσία αντιπροσώπων της Βουλγαρίας για την εξέταση των υπόλοιπων θεμάτων καθώς και κατά τις ψηφοφορίες.9. Η γλώσσα που πρέπει να χρησιμοποιείται σε όλες τις συμβάσεις με την Επιτροπή, όσον αφορά τη διαδικασία των αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις του προγράμματος, είναι μία από τις επίσημες γλώσσες της Κοινότητας.10. Η Κοινότητα και η Βουλγαρία μπορούν, ανά πάσα στιγμή, να καταγγείλουν δραστηριότητες βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που ευρίσκονται σε εξέλιξη κατά το χρόνο της καταγγελίας, συνεχίζονται, μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.(1) ΕΕ L 63 της 10.3.2000, σ. 1.ΠΑΡΑΡΤΗΜΑ ΙΙΧρηματοδοτική συνεισφορά της Δημοκρατίας της Βουλγαρίας στο πρόγραμμα "Πολιτισμός 2000"1. Η χρηματοδοτική συνεισφορά που πρέπει να καταβάλει η Βουλγαρία στο γενικό προϋπολογισμό της Ευρωπαϊκής Ένωσης για τη συμμετοχή της στο πρόγραμμα, είναι η εξής:>ΘΕΣΗ ΠΙΝΑΚΑ>2. Η Βουλγαρία καταβάλλει την προαναφερθείσα συνεισφορά, εν μέρει από τον εθνικό της προϋπολογισμό και εν μέρει από το εθνικό πρόγραμμα Phare για τη Βουλγαρία. Σύμφωνα με τη χωριστή διαδικασία προγραμματισμού Phare, τα απαιτούμενα κεφάλαια Phare μεταφέρονται στη Βουλγαρία μέσω χωριστού χρηματοδοτικού μνημονίου. Μαζί με το τμήμα που προέρχεται από τον κρατικό προϋπολογισμό της Βουλγαρίας, τα κεφάλαια αυτά αποτελούν την εθνική συνεισφορά της Βουλγαρίας, από την οποία καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.3. Τα κεφάλαια Phare απαιτούνται σύμφωνα με το ακόλουθο χρονοδιάγραμμα:>ΘΕΣΗ ΠΙΝΑΚΑ>Το υπόλοιπο της συνεισφοράς της Βουλγαρίας, καλύπτεται από τον κρατικό της προϋπολογισμό.4. Εφαρμόζεται ο δημοσιονομικός κανονισμός που ισχύει για το γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Βουλγαρίας.Οι δαπάνες ταξιδιού και διαμονής των αντιπροσώπων και των εμπειρογνωμόνων της Βουλγαρίας για


text: τη συμμετοχή τους ως παρατηρητών στις εργασίες της επιτροπής που αναφέρεται στο παράρτημα Ι, σημείο 8 ή σε άλλες συνεδριάσεις που συνδέονται με την υλοποίηση του προγράμματος, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.5. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή αποστέλλει στη Βουλγαρία πρόσκληση για την καταβολή συνεισφοράς, που αντιστοιχεί στη συμβολή της στον προϋπολογισμό του προγράμματος σύμφωνα με την παρούσα απόφαση.Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η συνεισφορά της Βουλγαρίας καταβάλλεται σύμφωνα με την πρόσκληση για καταβολή συνεισφοράς:- μέχρι την 1η Μαΐου, για το τμήμα που χρηματοδοτείται από τον εθνικό της προϋπολογισμό, με την προϋπόθεση ότι η πρόσκληση για καταβολή συνεισφοράς αποστέλλεται από την Επιτροπή πριν από την 1η Απριλίου, ή, το αργότερο, ένα μήνα μετά την πρόσκληση για καταβολή συνεισφοράς, σε περίπτωση που αποστέλλεται αργότερα·- μέχρι την 1η Μαΐου, για το τμήμα που χρηματοδοτείται από το Phare, με την προϋπόθεση ότι τα αντίστοιχα ποσά έχουν αποσταλεί στη Βουλγαρία μέχρι τη συγκεκριμένη ημερομηνία, ή, το αργότερο, εντός περιόδου 30 ημερών μετά την αποστολή των εν λόγω κεφαλαίων στη Βουλγαρία.Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από τη Βουλγαρία για το οφειλόμενο ποσό, από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που επιβάλλεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις της σε ευρώ, προσαυξημένο κατά 1,5 εκατοστιαία μονάδα.


text:
 Avis juridique important
 |
 22003D0089
 Απόφαση της Μεικτής Επιτροπής του ΕΟΧ αριθ. 89/2003, της 11ης Ιουλίου 2003, για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 272 της 23/10/2003 σ. 0024 - 0025
 Απόφαση της Μεικτής Επιτροπής του ΕΟΧαριθ. 89/2003της 11ης Ιουλίου 2003για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜEΙΚΤΗ ΕΠΙΤΡΟΠΗ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε από την απόφαση αριθ. 77/2003 της Μεικτής Επιτροπής ΕΟΧ της 20ής Ιουνίου 2003(1).(2) Η οδηγία 2003/2/ΕΚ της Επιτροπής, της 6ης Ιανουαρίου 2003, σχετικά με περιορισμούς κυκλοφορίας στην αγορά και χρήσεως αρσενικού (δέκατη προσαρμογή στην τεχνική πρόοδο της οδηγίας 76/769/ΕΟΚ)(2) πρέπει να ενσωματωθεί στη συμφωνία.(3) Η οδηγία 2003/5/ΕΚ της Επιτροπής, της 10ης Ιανουαρίου 2003, για την τροποποίηση της οδηγίας 91/414/ΕΟΚ ώστε να καταχωρηθεί η deltamethrin ως δραστική ουσία(3), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο ΧV του παραρτήματος ΙΙ της συμφωνίας τροποποιείται ως εξής:1. Στο σημείο 4 (οδηγία 76/769/ΕΟΚ του Συμβουλίου) παρεμβάλλεται η ακόλουθη παράγραφος:"- 32003 L 0002: οδηγία 2003/2/EΚ της Επιτροπής της 6ης Ιανουαρίου 2003 (ΕΕ L 4 της 9.1.2003, σ. 9)."2. Στο σημείο 12α (οδηγία 91/414/ΕΟΚ του Συμβουλίου) παρεμβάλλεται η ακόλουθη παράγραφος:"- 32003 L 0005: οδηγία 2003/5/EΚ της Επιτροπής της 10ης Ιανουαρίου 2003 (ΕΕ L 8 της 14.1.2003, σ. 7)."Άρθρο 2Τα κείμενα των οδηγιών 2003/2/ΕΚ και 2003/5/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 12 Ιουλίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 11 Ιουλίου 2003.Για τη Μεικτή Επιτροπή του ΕΟΧΟ ΠρόεδροςΗ Αυτού Υψηλότης Πρίγκιπας Νικόλαος του Λιχτενστάϊν(1) ΕΕ L 257 της 9.10.2003, σ. 27.(2) ΕΕ L 4 της 9.1.2003, σ. 9.(3) ΕΕ L 8 της 14.1.2003, σ. 7.(4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22001D0211
 2001/211/ΕΚ: Απόφαση αριθ. 3/2001 του Συμβουλίου Σύνδεσης ΕΕ-Εσθονίας, της 19ης Φεβρουαρίου 2001, για τροποποίηση του πρωτοκόλλου αριθ. 3 της ευρωπαϊκής συμφωνίας με την Εσθονία για τον ορισμό της εννοίας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας
 Επίσημη Εφημερίδα αριθ. L 079 της 17/03/2001 σ. 0026 - 0028
 Απόφαση αριθ. 3/2001 του Συμβουλίου Σύνδεσης ΕΕ-Εσθονίαςτης 19ης Φεβρουαρίου 2001για τροποποίηση του πρωτοκόλλου αριθ. 3 της ευρωπαϊκής συμφωνίας με την Εσθονία για τον ορισμό της εννοίας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας(2001/211/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1), που υπογράφηκε στο Λουξεμβούργο στις 12 Ιουνίου 1995, και ιδίως το άρθρο 38 του πρωτοκόλλου αριθ. 3,Εκτιμώντας τα ακόλουθα:(1) Ορισμένες τροποποιήσεις τεχνικού χαρακτήρα αποσκοπούν στην αποκατάσταση προβλημάτων μεταξύ των διαφόρων γλωσσικών εκδόσεων του κειμένου.(2) Ο κατάλογος των ανεπαρκών επεξεργασιών και μεταποιήσεων χρειάζεται τροποποίηση για να διασφαλιστεί η ορθή ερμηνεία και για να συμπεριληφθούν ορισμένες εργασίες που δεν περιλαμβάνονταν προηγουμένως σ' αυτόν.(3) Θα πρέπει να παραταθεί μέχρι τις 31 Δεκεμβρίου 2001 η ισχύς των διατάξεων για προσωρινή εφαρμογή σταθερών συντελεστών στις περιπτώσεις όπου απαγορεύεται η επιστροφή ή παρέχονται δασμολογικές απαλλαγές.(4) Προέκυψε η ανάγκη για καθιέρωση συστήματος λογιστικού διαχωρισμού των καταγόμενων και των μη καταγόμενων υλών, υπό την προϋπόθεση έκδοσης άδειας εκ μέρους των τελωνειακών αρχών.(5) Οι διατάξεις σχετικά με τα ποσά που εκφράζονται σε ευρώ θα πρέπει να επανεξεταστούν ώστε να διευκρινιστεί η διαδικασία και να εξασφαλιστεί μεγαλύτερη σταθερότητα ως προς το επίπεδο των ποσών σε εθνικά νομίσματα.(6) Για να ληφθεί υπόψη η έλλειψη παραγωγής ορισμένων υλών στις σχετικές χώρες, θα πρέπει να πραγματοποιηθεί διόρθωση στον κατάλογο των απαιτούμενων επεξεργασιών και μεταποιήσεων στις οποίες υποβάλλονται οι μη καταγόμενες ύλες για να αποκτήσουν τον χαρακτήρα καταγωγής,ΑΠΟΦΑΣΙΖΕΙ:Άρθρο 1Το πρωτόκολλο αριθ. 3 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας τροποποιείται ως ακολούθως:1. Το άρθρο 1 στοιχείο θ) αντικαθίσταται από τα ακόλουθα:"θ) 'προστιθέμενη αξία', η τιμή εκ του εργοστασίου αφού αφαιρεθεί η δασμολογητέα αξία εκάστης των ενσωματωθεισών υλών που είναι καταγωγής των άλλων χωρών που αναφέρονται στα άρθρα 3 και 4 ή αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τις ύλες στην Κοινότητα ή την Εσθονία."2. Το άρθρο 7 αντικαθίσταται από τα ακόλουθα:"Άρθρο 7Ανεπαρκής επεξεργασία ή μεταποίηση1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ως ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι προϋποθέσεις του άρθρου 6:α) εργασίες συντήρησης που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους·β) διαιρέσεις και συνενώσεις δεμάτων·γ) πλύση, καθαρισμός, αφαίρεση σκόνης, οξειδίων, ελαίων, χρωμάτων ή άλλων επικαλύψεων·δ) σιδέρωμα κλωστοϋφαντουργικών ειδών·ε) απλές εργασίες βαφής και στίλβωσης·στ) αποφλοίωση, μερική ή ολική λεύκανση, στίλβωση και γυάλισμα δημητριακών και ρυζιού·ζ) εργασίες για το χρωματισμό ζάχαρης και την κατασκευή κύβων ζάχαρης·η) αφαίρεση του φλοιού, των


text: κουκουτσιών και του κελύφους φρούτων, καρπών και λαχανικών·θ) ακόνισμα, απλή λείανση ή απλός τεμαχισμός·ι) κοσκίνισμα, διαλογή, ταξινόμηση, κατάταξη, διαβάθμιση, συνδυασμός (συμπεριλαμβανομένης της σύνθεσης σειρών εμπορευμάτων)·ια) απλή τοποθέτηση σε φιάλες, δοχεία, φιαλίδια, σάκους, κουτιά, στερέωση επί λεπτοσανίδων κ.λπ. και κάθε άλλη απλή εργασία συσκευασίας·ιβ) επίθεση ή εκτύπωση σημάτων, ετικετών, λογοτύπων ή άλλων παρόμοιων διακριτικών σημείων στα προϊόντα ή στις συσκευασίες τους·ιγ) απλή ανάμειξη προϊόντων, έστω και διαφορετικού είδους·ιδ) απλή συνένωση μερών για την κατασκευή ενός πλήρους προϊόντος ή αποσυναρμολόγηση προϊόντων στα μέρη τους·ιε) συνδυασμός δύο ή περισσοτέρων εργασιών που προβλέπονται στα στοιχεία α) έως ιδ)·ιστ) σφαγή ζώων.2. Όλες οι εργασίες που διενεργούνται εντός της Κοινότητας ή της Εσθονίας σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1."3. Στο άρθρο 15 παράγραφος 6, η τελευταία πρόταση αντικαθίσταται από τα ακόλουθα:"Οι διατάξεις της παρούσας παραγράφου εφαρμόζονται μέχρι τις 31 Δεκεμβρίου 2001."4. Παρεμβάλλεται το ακόλουθο άρθρο:"Άρθρο 20αΛογιστικός διαχωρισμός1. Όταν η χωριστή διατήρηση αποθεμάτων καταγόμενων και μη καταγόμενων υλών πανομοιότυπων και εναλλασσόμενων, συνεπάγεται υψηλό κόστος ή σημαντικά προβλήματα, οι τελωνειακές αρχές έχουν τη δυνατότητα, μετά από γραπτή αίτηση των ενδιαφερομένων, να επιτρέπουν την εφαρμογή της μεθόδου του λεγόμενου 'λογιστικού διαχωρισμού' για τη διαχείριση αυτών των αποθεμάτων.2. Η μέθοδος αυτή πρέπει να μπορεί να διασφαλίσει ότι, για συγκεκριμένη περίοδο αναφοράς, ο αριθμός των παραγόμενων προϊόντων που θα ήταν δυνατό να θεωρηθούν ως 'καταγόμενα' είναι ο ίδιος με αυτόν που θα είχε προκύψει αν είχε υπάρξει φυσικός διαχωρισμός των αποθεμάτων.3. Οι τελωνειακές αρχές έχουν την ευχέρεια να παρέχουν την εν λόγω άδεια, εφόσον πληρούνται οι προϋποθέσεις που κρίνονται αναγκαίες.4. Η μέθοδος αυτή διαμορφώνεται και εφαρμόζεται βάσει των γενικών λογιστικών αρχών που ισχύουν στη χώρα παραγωγής του προϊόντος.5. Ο δικαιούχος της εν λόγω διευκόλυνσης μπορεί να εκδίδει ή να ζητεί την έκδοση πιστοποιητικών καταγωγής, κατά περίπτωση, για την ποσότητα των προϊόντων που δύνανται να θεωρούνται ως καταγόμενα. Μετά από αίτηση των τελωνειακών αρχών, ο δικαιούχος υποβάλλει δήλωση σχετικά με τον τρόπο διαχείρισης των ποσοτήτων.6. Οι τελωνειακές αρχές παρακολουθούν τον τρόπο χρησιμοποίησης της άδειας και μπορούν να την ανακαλούν ανά πάσα στιγμή, εφόσον ο δικαιούχος τη χρησιμοποιεί κατά τον μη δέοντα τρόπο ή δεν πληροί οποιαδήποτε από τις λοιπές προϋποθέσεις που παρατίθενται στο παρόν πρωτόκολλο."5. Στο άρθρο 22 παράγραφος 1 πρώτη πρόταση, παρεμβάλλονται τα ακόλουθα μετά τη λέξη "εξαγωγέα":"(καλούμενος εφεξής 'εγκεκριμένος εξαγωγέας')".6. Το άρθρο 30 αντικαθίσταται από τα ακόλουθα:"Άρθρο 30Ποσά εκφρασμένα σε ευρώ1. Για την εφαρμογή των διατάξεων του άρθρου 21 παράγραφος 1 στοιχείο β) και του άρθρου 26 παράγραφος 3 στις περιπτώσεις όπου τα προϊόντα τιμολογούνται σε νόμισμα άλλο από το ευρώ, το ισόποσο των εθνικών νομισμάτων των χωρών που αναφέρονται στα άρθρα 3 και 4 σε ευρώ καθορίζεται ετησίως από κάθε μια από τις ενδιαφερόμενες χώρες.2. Οι αποστολές υπάγονται στις ευνοϊκές διατάξεις του άρθρου 21 παράγραφος 1 στοιχείο β) ή του άρθρου 26 παράγραφος 3 με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η σχετική χώρα.3.


text: Τα ποσά που εκφράζονται στο εθνικό νόμισμα μιας συγκεκριμένης χώρας, είναι ισοδύναμα με την αντίστοιχη αξία, στο εθνικό νόμισμα αυτής της χώρας, του ευρώ την πρώτη εργάσιμη ημέρα του Οκτωβρίου. Τα ποσά ανακοινώνονται στην Ευρωπαϊκή Επιτροπή μέχρι τις 15 Οκτωβρίου και ισχύουν από την 1η Ιανουαρίου του επομένου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά.4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 %. Κάθε χώρα μπορεί να διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα εφόσον, κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού, πριν από τη στρογγυλοποίηση, οδηγεί σε αύξηση μικρότερη από 15 % του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, αν η μετατροπή δεν οδηγεί σε μείωση της ισοδύναμης αξίας.5. Τα ποσά που εκφράζονται σε ευρώ επανεξετάζονται από την επιτροπή σύνδεσης μετά από αίτηση της Κοινότητας ή της Εσθονίας. Κατά τη διενέργεια της εν λόγω επανεξέτασης, η επιτροπή σύνδεσης εξετάζει αν επιδιώκεται η διατήρηση των συνεπειών των σχετικών ορίων με πραγματικούς όρους. Για το σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ."7. Το παράρτημα ΙΙ τροποποιείται ως ακολούθως:Το κείμενο των κωδικών 5309 έως 5311 του ΕΣ αντικαθίσταται από τα ακόλουθα:">ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την ημέρα της υιοθέτησής της.Εφαρμόζεται από την 1η Ιανουαρίου 2001.Βρυξέλλες, 19 Φεβρουαρίου 2001.Για το Συμβούλιο ΣύνδεσηςΟ ΠρόεδροςT. H. Ilves(1) ΕΕ L 68 της 9.3.1998, σ. 3.


text:
 Avis juridique important
 |
 11992M/PRO/SEBC/02
 Συνθήκη για την Ευρωπαϊκή Ένωση - Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας - Κεφάλαιο ΙΙ: Στόχοι και καθήκοντα του ΕΣΚΤ - Άρθρο 2: Στόχοι
 Επίσημη Εφημερίδα αριθ. C 191 της 29/07/1992 σ. 0069
 Άρθρο 2 Στόχοι Σύμφωνα με το άρθρο 105 παράγραφος 1 της παρούσας συνθήκης, ο πρωταρχικός στόχος του ΕΣΚΤ είναι η διατήρηση της σταθερότητας των τιμών. Με την επιφύλαξη του στόχου της σταθερότητας των τιμών, το ΕΣΚΤ στηρίζει τις γενικές οικονομικές πολιτικές στην Κοινότητα προκειμένου να συμβάλλει στην υλοποίηση των στόχων της Κοινότητας που ορίζονται στο άρθρο 2 της παρούσας συνθήκης? Το ΕΣΚΤ ενεργεί σύμφωνα με την αρχή της οικονομίας της ανοιχτής αγοράς με ελεύθερο ανταγωνισμό’ που ευνοεί την αποτελεσματική κατανομή των πόρων, και σύμφωνα με τις αρχές που εξαγγέλλονται στο άρθρο 3 Α της παρούσας συνθήκης.


text:
 Avis juridique important
 |
 21998A0328(02)
 Απόφαση PARCOM 96/1 σχετικά με τη σταδιακή κατάργηση της χρήσης του εξαχλωροαιθανίου (HCE) στη βιομηχανία μη σιδηρούχων μετάλλων
 Επίσημη Εφημερίδα αριθ. L 096 της 28/03/1998 σ. 0042 - 0044
 ΑΠΟΦΑΣΗ PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων ΥΠΕΝΘΥΜΙΖΟΝΤΑΣ την απόφαση PARCOM 92/4 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία δευτερογενούς αλουμινίου και στη βιομηχανία πρωτογενούς αλουμινίου με ολοκληρωμένα χυτήρια,ΥΠΕΝΘΥΜΙΖΟΝΤΑΣ την απόφαση PARCOM 93/1 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία μη σιδηρούχων μετάλλων,ΕΚΤΙΜΩΝΤΑΣ ότι οι αλογονούχες οργανικές ενώσεις που είναι τοξικές, ανθεκτικές και βιοσυσσωρεύσιμες προκαλούν θαλάσσια ρύπανση για την αντιμετώπιση της οποίας απαιτείται λήψη επειγόντων μέτρων,ΕΚΤΙΜΩΝΤΑΣ ότι οι ενώσεις αυτές ευρίσκονται εγγεγραμμένες στον κατάλογο προτεραιότητας της σύμβασης των Παρισίων,ΕΚΤΙΜΩΝΤΑΣ ότι το εξαχλωροαιθάνιο εχρησιμοποιείτο μέχρι σήμερα στη βιομηχανία μη σιδηρούχων μετάλλων, κυρίως ως απαεριωτής σε χυτήρια μαγνησίου και χαλκού,ΕΚΤΙΜΩΝΤΑΣ ότι υπάρχουν ήδη άλλα συστήματα και εναλλακτικές ουσίες που μπορούν να επιτύχουν ανάλογα ή και ανώτερα τεχνικά αποτελέσματα και επιδόσεις, και ότι μερικές από τις εναλλακτικές μεθόδους συνεπάγονται χαμηλότερο οικολογικό κίνδυνο,ΕΚΤΙΜΩΝΤΑΣ ότι είναι ανάγκη να προβλεφθεί περιορισμένος αριθμός παρεκκλίσεων για ορισμένες εφαρμογές στο πλαίσιο της παραγωγής κραμάτων μαγνησίου και αλουμινίου, ώστε να δοθεί σε χυτήρια μικρού και μεσαίου μεγέθους ένα εύλογο χρονικό διάστημα προσαρμογής,ΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΣΥΜΒΑΣΗΣ ΓΙΑ ΤΗΝ ΠΡΟΛΗΨΗ ΤΗΣ ΘΑΛΑΣΣΙΑΣ ΡΥΠΑΝΣΗΣ ΑΠΟ ΧΕΡΣΑΙΕΣ ΠΗΓΕΣ ΑΠΟΦΑΣΙΖΟΥΝ ΤΑ ΕΞΗΣ:1. Προγράμματα και μέτρα 1.1 Όλες οι χρήσεις HCE στη βιομηχανία αλουμινίου (συμπεριλαμβανομένων ολοκληρωμένων και μη χυτηρίων αλουμινίου), θα καταργηθούν εφόσον αυτό είναι δυνατόν έως τις 31 Δεκεμβρίου 1996, και το αργότερο έως τις 31 Δεκεμβρίου 1997.1.2 Όλες οι χρήσεις εξαχλωροαιθανίου σε βιομηχανίες άλλες πλην της βιομηχανίας μη σιδηρούχων μετάλλων, θα καταργηθούν έως τις 31 Δεκεμβρίου 1997.1.3 Κατά παρέκκλιση από την παρούσα απόφαση, μπορεί να χρησιμοποιείται εξαχλωροαιθάνιο:α) για την εκλέπτυνση κόκκων στην παραγωγή των κραμάτων AZ81, AZ91 και AZ92 του μαγνησίου,β) σε μη ολοκληρωμένα χυτήρια αλουμινίου που παράγουν ειδικά εκμαγεία για εφαρμογές όπου απαιτούνται υψηλής ποιότητας και υψηλής ασφάλειας πρότυπα και όπου η κατανάλωση εξαχλωροαιθανίου δεν υπερβαίνει ημερησίως το 1,5 kg κατά μέσον όρο.Η ανάγκη αυτών των παρεκκλίσεων θα επανεξεταστεί μέσα στο 1998.1.4 Πιθανές εναλλακτικές τεχνολογίες θα πρέπει να αξιολογούνται από τις αρμόδιες αρχές για κινδύνους και οφέλη.2. Έναρξη ισχύος 2.1 Η παρούσα απόφαση αντικαθιστά τις αποφάσεις PARCOM 92/4 και 93/1 και έχει εφαρμογή από την ημερομηνία κατά την οποία θα ανακοινωθεί από τα συμβαλλόμενα μέρη, που αντιπροσωπεύουν τα τρία τέταρτα τουλάχιστον του συνολικού αριθμού ψήφων στην επιτροπή των Παρισίων, ότι είναι σε θέση να εκτελέσουν την παρούσα απόφαση.2.2 Για κάθε συμβαλλόμενο μέρος, η αντικατάσταση αρχίζει να ισχύει:α) από την ημερομηνία που περιγράφεται στο σημείο 2.1, ήβ) από την ημερομηνία κατά την οποία το εκάστοτε συμβαλλόμενο μέρος διαβιβάζει στη γραμματεία σχετική κοινοποίηση,εφόσον αυτή έπεται της προηγουμένης.3. Εκθέσεις εφαρμογής 3.1 Εκθέσεις εφαρμογής της παρούσας απόφασης θα υποβληθούν στη συνεδρίαση της αρμόδιας ομάδας εργασίας OSPAR, πριν από τη συνεδρίαση της OSPAR το 1999. Για την κοινοποίηση, η έκθεση θα πρέπει να υποβληθεί υπό τη μορφή του εντύπου που περιέχεται σε προσάρτημα,


text: στο βαθμό που αυτό είναι δυνατόν.Προσάρτημα Έντυπο της έκθεσης εφαρμογής της απόφασης PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία μη σιδηρούχων μετάλλων>ΑΡΧΗ ΓΡΑΦΗΚΟΥ> Συμβαλλόμενο μέρος Επιφύλαξη Μη εφαρμόσιμη (4) Μέσα εφαρμογής (1) (2) (3) Νομοθετικώς Με διοικητική πράξη Με αυτοδεσμευτική συμφωνίαΒέλγιο Δανία Φινλανδία (5)ΓαλλίαΓερμανίαΙσλανδίαΙρλανδίαΚάτω ΧώρεςΝορβηγίαΠορτογαλίαΙσπανίαΣουηδίαΗνωμένο ΒασίλειοΕΚΛουξεμβούργο (6)Ελβετία (5)(1) Δίδονται στοιχεία σχετικά με τα ειδικά μέτρα που έχουν ληφθεί σε εφαρμογή της παρούσας απόφασης.(2) Δίδονται στοιχεία σχετικά με τις δυσχέρειες, όπως προβλήματα πρακτικού ή νομικού χαρακτήρα, που αντιμετωπίζονται στο πλαίσιο εφαρμογής της παρούσας απόφασης.(3) Περιγράφονται με σαφήνεια οι λόγοι για τη μη πλήρη εφαρμογή της απόφασης αυτής, καθώς και τα προβλεπόμενα για την πλήρη εφαρμογή της.(4) Αναφέρονται οι λόγοι για τους οποίους η απόφαση αυτή δεν είναι εφαρμόσιμη.(5) Κράτος που είναι συμβαλλόμενο μέρος της σύμβασης OSPAR.(6) Κράτος που έχει υπογράψει τη σύμβαση των Παρισίων και τη σύμβαση OSPAR.>ΤΕΛΟΣ ΓΡΑΦΗΚΟΥ>


text:
 31.1.2009
 EL
 Επίσημη Εφημερίδα της Ευρωπαϊκής Ένωσης
 L 31/35
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 4 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις για την έγκριση διατάξεων για το φωτισμό οπίσθιας πινακίδας κυκλοφορίας των μηχανοκίνητων οχημάτων και των ρυμουλκουμένων τους
 Αναθεώρηση 2 — Τροποποίηση 3
 Ενσωματώνει όλο το έγκυρο κείμενο έως το:
 Συμπλήρωμα 14 στην αρχική έκδοση του κανονισμού — Ημερομηνία έναρξης ισχύος: 15 Οκτωβρίου 2008
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΜΟΣ
 0.
 Πεδίο εφαρμογής
 1.
 Ορισμοί
 2.
 Αίτηση έγκρισης
 3.
 Σημάνσεις
 4.
 Έγκριση
 5.
 Γενικές προδιαγραφές
 6.
 Χρώμα φωτός
 7.
 Γωνία πρόσπτωσης του φωτός
 8.
 Μέθοδος μέτρησης
 9.
 Φωτομετρικά χαρακτηριστικά
 10.
 Συμμόρφωση της παραγωγής
 11.
 Κυρώσεις για μη συμμόρφωση της παραγωγής
 12.
 Οριστική παύση παραγωγής
 13.
 Μεταβατικές διατάξεις
 14.
 Ονομασίες και διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα 1 —
 Διάταξη των σημάτων έγκρισης
 Παράρτημα 2 —
 Κοινοποίηση
 Παράρτημα 3 —
 Σημεία μέτρησης για τη δοκιμή
 Παράρτημα 4 —
 Ελάχιστο πεδίο ορατότητας της επιφάνειας που πρέπει να φωτίζεται
 Παράρτημα 5 —
 Φωτομετρική μέτρηση φανών εφοδιασμένων με διάφορες φωτεινές πηγές
 Παράρτημα 6 —
 Ελάχιστες απαιτήσεις για τη συμμόρφωση των διαδικασιών ελέγχου της παραγωγής
 Παράρτημα 7 —
 Ελάχιστες απαιτήσεις για τη δειγματοληψία από επιθεωρητή
 0. ΠΕΔΙΟ ΕΦΑΡΜΟΓΗΣ
 Ο κανονισμός εφαρμόζεται στους φανούς οπίσθιας πινακίδας κυκλοφορίας για οχήματα των κατηγοριών M, N, O και T (1).
 1. ΟΡΙΣΜΟΙ
 Για τους σκοπούς του παρόντος κανονισμού ισχύουν οι ακόλουθοι ορισμοί:
 1.1.
 Ως «φανός οπίσθιας πινακίδας κυκλοφορίας», νοείται η διάταξη για το φωτισμό οπίσθιας πινακίδας κυκλοφορίας, εφεξής «διάταξη φωτισμού», η οποία φωτίζει την οπίσθια πινακίδα κυκλοφορίας με ανάκλαση. Για την έγκριση της εν λόγω διάταξης καθορίζεται ο φωτισμός του χώρου που προορίζεται να καταλαμβάνει η πινακίδα.
 1.2.
 Στον παρόντα κανονισμό εφαρμόζονται οι ορισμοί που δίνονται στον κανονισμό αριθ. 48 και στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου.
 1.3.
 Ως «φανοί οπίσθιας πινακίδας κυκλοφορίας διαφορετικών τύπων» νοούνται φανοί που διαφέρουν σε σημαντικά σημεία όπως:
 α)
 την εμπορική ονομασία ή μάρκα·
 β)
 τα χαρακτηριστικά του οπτικού συστήματος, (στάθμες έντασης, γωνίες φωτεινής κατανομής, κατηγορία του λαμπτήρα πυράκτωσης, δομοστοιχεία φωτεινής πηγής κ.λπ.).
 1.4.
 Οι αναφορές που γίνονται στον παρόντα κανονισμό σε πρότυπο(-ους) (étalon) λαμπτήρα(-ες) πυράκτωσης και στον κανονισμό αριθ. 37 αναφέρονται στον κανονισμό αριθ. 37 και στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου.
 2. ΑΙΤΗΣΗ ΕΓΚΡΙΣΗΣ
 Η αίτηση έγκρισης υποβάλλεται από τον κάτοχο της εμπορικής ονομασίας ή του εμπορικού σήματος, ή από τον δεόντως εξουσιοδοτημένο αντιπρόσωπό του. Στην αίτηση πρέπει να προσδιορίζεται εάν προορίζεται για το φωτισμό στενόμακρης πινακίδας (520 × 120 mm), πλατιάς πινακίδας (340 × 240 mm), πινακίδας για γεωργικούς ή δασικούς ελκυστήρες (120 × 165 mm) ή οποιοδήποτε συνδυασμό αυτών των πινακίδων. Ο


text:
αιτών επιλέγει εάν θα προσδιορίσει επίσης κατά πόσον η διάταξη μπορεί να προσαρμοστεί σε περισσότερες από μία θέσεις ή σε ένα πεδίο θέσεων σε σχέση με το χώρο που θα καταλαμβάνει αυτή η πινακίδα κυκλοφορίας· ο αιτών επισημαίνει αυτές τις διαφορετικές θέσεις στο έντυπο κοινοποίησης, το οποίο συνοδεύεται από τα ακόλουθα, για κάθε τύπο:
 α)
 επαρκώς λεπτομερή σχέδια (τρία αντίγραφα) που καθιστούν δυνατή την αναγνώριση του τύπου και παρουσιάζουν γεωμετρικά τη θέση όπου πρόκειται να τοποθετηθεί η διάταξη φωτισμού σε σχέση με το χώρο που θα καταλαμβάνει η πινακίδα κυκλοφορίας, καθώς και το περίγραμμα της επιφάνειας που θα φωτίζεται επαρκώς. Τα σχέδια πρέπει να δείχνουν την προβλεπόμενη θέση για τον αριθμό έγκρισης σε σχέση με τον κύκλο του σήματος έγκρισης·
 β)
 συνοπτική τεχνική περιγραφή όπου δηλώνονται, ιδίως, με εξαίρεση τους φανούς με μη αντικαταστάσιμες φωτεινές πηγές, τα εξής:
 i)
 η κατηγορία ή οι κατηγορίες των προδιαγραφόμενων λαμπτήρων πυράκτωσης· ο λαμπτήρας πυράκτωσης πρέπει να είναι ο προβλεπόμενος στον κανονισμό αριθ. 37 και στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου· και/ή
 ii)
 ο ειδικός κωδικός ταυτοποίησης του δομοστοιχείου φωτεινής πηγής (2)·
 γ)
 δύο δείγματα, εφοδιασμένα με το φανό ή τους φανούς που συνιστώνται.
 3. ΣΗΜΑΝΣΕΙΣ
 Οι διατάξεις φωτισμού που υποβάλλονται για έγκριση πρέπει:
 3.1.
 να φέρουν την εμπορική ονομασία ή το εμπορικό σήμα του κατασκευαστή της διάταξης φωτισμού·
 3.2.
 να έχουν χώρο επαρκών διαστάσεων για το σήμα έγκρισης· ο χώρος αυτός πρέπει να εμφαίνεται στα σχέδια που αναφέρονται στο σημείο 2 στοιχείο α) ανωτέρω·
 3.3.
 σε περίπτωση φανών με μη αντικαταστάσιμες φωτεινές πηγές ή δομοστοιχείου(-ων) φωτεινής πηγής, να φέρουν σήμανση της ονομαστικής τάσης ή το εύρος τιμών τάσης, και τη σήμανση της ονομαστικής ισχύος·
 3.4.
 με εξαίρεση τους φανούς με μη αντικαταστάσιμες φωτεινές πηγές, πρέπει να φέρουν ευανάγνωστη και ανεξίτηλη σήμανση που να δηλώνει:
 α)
 την κατηγορία ή τις κατηγορίες των προδιαγραφόμενων λαμπτήρων πυράκτωσης· και/ή
 β)
 τον ειδικό κωδικό ταυτοποίησης του δομοστοιχείου φωτεινής πηγής·
 3.5.
 στην περίπτωση φανών με δομοστοιχείο(-α) φωτεινής πηγής, το (τα) δομοστοιχείο(-α) φωτεινής πηγής φέρει(-ουν):
 3.5.1.
 την εμπορική ονομασία ή το σήμα του αιτούντος· η σήμανση αυτή πρέπει να είναι ευανάγνωστη και ανεξίτηλη·
 3.5.2.
 τον ειδικό κωδικό ταυτοποίησης του δομοστοιχείου φωτεινής πηγής· η σήμανση αυτή πρέπει να είναι ευανάγνωστη και ανεξίτηλη. Ο εν λόγω ειδικός κωδικός ταυτοποίησης πρέπει να αρχίζει με τα γράμματα «MD» για το «MODULE» (δομοστοιχείο), να ακολουθείται από το σήμα έγκρισης χωρίς τον κύκλο που προβλέπεται στο σημείο 4.4.1 κατωτέρω και, σε περίπτωση που χρησιμοποιούνται πολλά ανόμοια δομοστοιχεία φωτεινής πηγής, να ακολουθούνται από πρόσθετα σύμβολα ή χαρακτήρες· ο εν λόγω ειδικός κωδικός ταυτοποίησης πρέπει να εμφαίνεται στα σχέδια που αναφέρονται στο σημείο 2 στοιχείο α) ανωτέρω.
 Το σήμα έγκρισης δεν απαιτείται να είναι το ίδιο με εκείνο στο φανό στον οποίο χρησιμοποιείται το δομοστοιχείο, αλλά τα δύο σήματα πρέπει να είναι από τον ίδιο αιτούντα.
 3.5.3.
 το σήμα της ονομαστικής τάσης και της ονομαστικής ισχύος.
 4. ΕΓΚΡΙΣΗ
 4.1.
 Εάν τα δύο δείγματα ενός τύπου διάταξης φωτισμού που κατατίθενται βάσει του ανωτέρω σημείου 2 πληρούν τις διατάξεις του παρόντος κανονισμού,


text:
χορηγείται έγκριση.
 4.2.
 Για κάθε εγκεκριμένο τύπο αποδίδεται αριθμός έγκρισης. Τα δύο πρώτα ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή της έκδοσης της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό για άλλο τύπο διάταξης που καλύπτεται από τον παρόντα κανονισμό, εκτός από την περίπτωση της επέκτασης της έγκρισης σε διάταξη που διαφέρει μόνον ως προς το χρώμα του εκπεμπόμενου φωτός.
 4.3.
 Η έγκριση ή επέκταση ή απόρριψη της έγκρισης ενός τύπου διάταξης φωτισμού σύμφωνα με τον παρόντα κανονισμό κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου σύμφωνου με το υπόδειγμα του παραρτήματος 2 του παρόντος κανονισμού.
 4.4.
 Κάθε διάταξη φωτισμού η οποία συμμορφώνεται με έναν εγκεκριμένο τύπο βάσει του παρόντος κανονισμού πρέπει, εκτός από τα σήματα που αναφέρονται στο σημείο 3 στοιχεία α) και στο γ) ανωτέρω, να φέρει διεθνές σημείο έγκρισης σύμφωνα με το παράρτημα 1, αποτελούμενο από:
 4.4.1.
 κύκλο που περικλείει το γράμμα«E», ακολουθούμενο από τον διακριτικό αριθμό της χώρας η οποία χορήγησε την έγκριση (3)·
 4.4.2.
 αριθμό έγκρισης κοντά στον κύκλο·
 4.4.3.
 το ακόλουθο επιπλέον σύμβολο: το γράμμα «L»·
 4.4.4.
 τα δύο πρώτα ψηφία του αριθμού έγκρισης που δηλώνουν την πλέον πρόσφατη σειρά τροποποιήσεων στον παρόντα κανονισμό μπορούν να τοποθετηθούν κοντά στο πρόσθετο σύμβολο «L».
 4.5.
 Το σήμα και τα σύμβολα που αναφέρονται στα σημεία 4.4.1, 4.4.2 και 4.4.3 πρέπει να είναι ανεξίτηλα και ευανάγνωστα ακόμη και όταν η διάταξη φωτισμού είναι τοποθετημένη στο όχημα.
 4.6.
 Όταν δύο ή περισσότεροι φανοί αποτελούν τμήμα της ίδιας μονάδας ομαδοποιημένων, συνδυασμένων ή αμοιβαία ενσωματωμένων φανών, χορηγείται έγκριση μόνο εάν κάθε ένας από τους εν λόγω φανούς πληροί τις απαιτήσεις του παρόντος ή άλλου κανονισμού. Οι φανοί οι οποίοι δεν πληρούν τις απαιτήσεις κανενός από τους εν λόγω κανονισμούς δεν αποτελούν τμήμα τέτοιας μονάδας ομαδοποιημένων, συνδυασμένων ή αμοιβαίως ενσωματωμένων φανών.
 4.6.1.
 Σε περίπτωση που ομαδοποιημένοι, συνδυασμένοι ή αμοιβαία ενσωματωμένοι φανοί διαπιστώνεται ότι συμμορφώνονται με τις απαιτήσεις διαφόρων κανονισμών, μπορεί να τοποθετείται ένα μόνο διεθνές σήμα έγκρισης, το οποίο αποτελείται από κύκλο ο οποίος περιβάλλει το γράμμα «Ε» ακολουθούμενο από το διακριτικό αριθμό της χώρας που χορήγησε την έγκριση, έναν αριθμό έγκρισης και, ενδεχομένως, το απαιτούμενο βέλος. Το εν λόγω σήμα έγκρισης δύναται να τοποθετείται οπουδήποτε πάνω στους ομαδοποιημένους, συνδυασμένους ή αμοιβαία ενσωματωμένους φανούς υπό τον όρο ότι:
 4.6.1.1.
 είναι ορατό μετά την εγκατάσταση των φανών·
 4.6.1.2.
 κανένα μέρος των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως δεν μπορεί να αφαιρεθεί χωρίς συγχρόνως να αφαιρείται το σήμα έγκρισης.
 4.6.2.
 Το αναγνωριστικό σύμβολο κάθε φανού το οποίο αντιστοιχεί σε κάθε κανονισμό δυνάμει του οποίου χορηγήθηκε έγκριση, μαζί με την αντίστοιχη σειρά τροποποιήσεων που ενσωματώνει τις πιο πρόσφατες σημαντικές τεχνικές τροποποιήσεις οι οποίες έχουν πραγματοποιηθεί στον κανονισμό κατά τη χρονική στιγμή της έκδοσης της έγκρισης, εγγράφονται:
 4.6.2.1.
 είτε επί της κατάλληλης επιφάνειας εκπομπής φωτός·
 4.6.2.2.
 είτε, σε περίπτωση ομάδας, κατά τρόπο ώστε κάθε


text:
ομαδοποιημένος, συνδυασμένος ή αμοιβαία ενσωματωμένος φανός να μπορεί να αναγνωρίζεται σαφώς (βλ. τα τρία πιθανά παραδείγματα στο παράρτημα 1).
 4.6.3.
 Οι διαστάσεις των συστατικών στοιχείων ενός σήματος έγκρισης δεν πρέπει να είναι μικρότερες από τις ελάχιστες διαστάσεις οι οποίες απαιτούνται για το μικρότερο των επιμέρους σημάτων βάσει ενός κανονισμού δυνάμει του οποίου έχει χορηγηθεί έγκριση.
 4.6.4.
 Σε κάθε εγκεκριμένο τύπο αποδίδεται αριθμός έγκρισης. Το ίδιο συμβαλλόμενο μέρος δεν μπορεί να αποδίδει τον ίδιο αριθμό σε άλλο τύπο ομαδοποιημένων, συνδυασμένων ή αμοιβαία ενσωματωμένων φανών που καλύπτονται από τον παρόντα κανονισμό.
 4.6.5.
 Το σήμα έγκρισης πρέπει να είναι ευανάγνωστο και ανεξίτηλο. Μπορεί να τοποθετείται επί του εσωτερικού ή του εξωτερικού τμήματος (διαφανές ή όχι) της διάταξης, το οποίο δεν μπορεί να διαχωρίζεται από το διαφανές τμήμα της διάταξης που εκπέμπει το φως. Σε κάθε περίπτωση, το σήμα πρέπει να είναι ορατό όταν η διάταξη τοποθετείται επί του οχήματος ή όταν ένα ανοίγει ένα κινητό τμήμα, όπως η πτυσσόμενη οροφή, το κάλυμμα του χώρου αποσκευών ή μια πόρτα.
 4.7.
 Στο παράρτημα 1 περιλαμβάνονται παραδείγματα διατάξεων σημάτων έγκρισης για έναν μεμονωμένο φανό (σχήμα 1) και για ομαδοποιημένους, συνδυασμένους και αμοιβαία ενσωματωμένους φανούς (σχήμα 2) με όλα τα πρόσθετα σύμβολα που αναφέρονται ανωτέρω.
 5. ΓΕΝΙΚΕΣ ΠΡΟΔΙΑΓΡΑΦΕΣ
 Κάθε διάταξη πρέπει να πληροί τις διατάξεις του σημείου 9 (4).
 5.1.
 Η διάταξη για το φωτισμό της οπίσθιας πινακίδας κυκλοφορίας πρέπει να είναι κατασκευασμένη κατά τρόπο ώστε ολόκληρη η επιφάνεια της πινακίδας να είναι ορατή μέσα στις γωνίες που αναφέρονται στο παράρτημα 4.
 5.2.
 Όλες οι μετρήσεις πρέπει να πραγματοποιούνται με τον τυποποιημένο λαμπτήρα πυράκτωσης της κατηγορίας που προβλέπει ο κατασκευαστής, η τάση παροχής ρεύματος πρέπει να είναι ρυθμισμένη έτσι ώστε να παράγεται η φωτεινή ροή αναφοράς. Όλες οι μετρήσεις σε διατάξεις με μη αντικαταστάσιμες φωτεινές πηγές εκτελούνται υπό τάση 6,75 V, 13,5 V ή 28,0 V αντιστοίχως.
 5.3.
 Σε περίπτωση φωτεινών πηγών που τροφοδοτούνται από ειδική παροχή ρεύματος, οι ανωτέρω ηλεκτρικές τάσεις δοκιμών επιβάλλονται στους ακροδέκτες εισόδου της εν λόγω παροχής ρεύματος. Το εργαστήριο δοκιμών μπορεί να απαιτήσει από τον κατασκευαστή την ειδική παροχή ρεύματος που απαιτείται για την τροφοδότηση των πηγών φωτός με ρεύμα.
 5.4.
 Για κάθε διάταξη φωτισμού οπίσθιας πινακίδας κυκλοφορίας, με εξαίρεση εκείνες που είναι εφοδιασμένες με λαμπτήρα(-ες) πυράκτωσης, οι μετρούμενες τιμές φωτεινότητας ύστερα από ένα λεπτό και ύστερα από 30 λεπτά λειτουργίας πρέπει να πληρούν τις ελάχιστες απαιτήσεις.
 Η κατανομή φωτεινότητας ύστερα από ένα λεπτό λειτουργίας μπορεί να υπολογιστεί με την εφαρμογή σε κάθε σημείο δοκιμής του λόγου των τιμών φωτεινότητας που μετρώνται σε ένα σημείο ύστερα από ένα λεπτό και ύστερα από 30 λεπτά λειτουργίας.
 5.5.
 Σε περίπτωση δομοστοιχείων φωτεινής πηγής, ελέγχεται εάν:
 5.5.1.
 Ο σχεδιασμός του (των) δομοστοιχείου(-ων) πρέπει να είναι τέτοιος:
 α)
 ώστε κάθε δομοστοιχείο φωτεινής πηγής να μπορεί να τοποθετείται μόνο στη σωστή θέση για την οποία προορίζεται και να μπορεί να αφαιρείται με τη χρήση εργαλείου(-ων)·
 β)
 ώστε, εάν χρησιμοποιούνται περισσότερα από ένα δομοστοιχεία φωτεινής πηγής στο περίβλημα μιας διάταξης, τα δομοστοιχεία φωτεινής πηγής με διαφορετικά χαρακτηριστικά να μην μπορούν να εναλλάσσονται μέσα στο ίδιο περίβλημα του φανού.


text:
5.5.2.
 Το (τα) δομοστοιχείο(-α) φωτεινής πηγής πρέπει να μην είναι δυνατόν να παραβιαστούν.
 5.6.
 Σε περίπτωση αντικαταστάσιμου(-ων) λαμπτήρα(-ων) πυράκτωσης:
 5.6.1.
 Μπορεί να χρησιμοποιηθεί κάθε κατηγορία ή κατηγορίες εγκεκριμένου(-ων) λαμπτήρα(-ων) πυράκτωσης σύμφωνα με τον κανονισμό αριθ. 37, με την προϋπόθεση ότι δεν υπάρχει περιορισμός όσον αφορά τη χρήση στον κανονισμό αριθ. 37 και στη σειρά τροποποιήσεών του που ισχύουν τη χρονική στιγμή της υποβολής αίτησης για έγκριση τύπου.
 5.6.2.
 Ο σχεδιασμός της διάταξης πρέπει να είναι τέτοιος ώστε ο λαμπτήρας πυράκτωσης να μην μπορεί να τοποθετείται σε άλλη θέση εκτός από τη σωστή.
 5.6.3.
 Η υποδοχή του λαμπτήρα πυράκτωσης πρέπει να συμμορφώνεται με τα χαρακτηριστικά που περιλαμβάνονται στη δημοσίευση IEC 60061. Ισχύει το δελτίο δεδομένων της υποδοχής σχετικά με την κατηγορία του χρησιμοποιούμενου λαμπτήρα πυράκτωσης.
 6. ΧΡΩΜΑ ΦΩΤΟΣ
 Το φως του λαμπτήρα που χρησιμοποιείται στη διάταξη φωτισμού πρέπει να είναι αρκούντως άχρωμο ώστε να μη μεταβάλλει αισθητά το χρώμα της πινακίδας κυκλοφορίας.
 7. ΓΩΝΙΑ ΠΡΟΣΠΤΩΣΗΣ ΤΟΥ ΦΩΤΟΣ
 Ο κατασκευαστής της διάταξης φωτισμού πρέπει να προσδιορίζει μία ή περισσότερες θέσεις ή ένα πεδίο θέσεων στο οποίο πρέπει να τοποθετείται η διάταξη σε σχέση με το χώρο που προορίζεται για την πινακίδα κυκλοφορίας· όταν ο φανός τοποθετείται στη (στις) θέση(-εις) που καθορίζονται από τον κατασκευαστή η γωνία πρόσπτωσης του φωτός στην επιφάνεια της πινακίδας δεν πρέπει να υπερβαίνει τις 82° σε κάθε σημείο της επιφάνειας που πρέπει να φωτίζεται, με τη γωνία αυτή να μετράται από το πιο απομακρυσμένο από την επιφάνεια της πινακίδας άκρο της φωτίζουσας επιφάνειας της διάταξης. Σε περίπτωση περισσότερων από μία διατάξεων φωτισμού, η προαναφερόμενη απαίτηση εφαρμόζεται μόνο στο τμήμα της πινακίδας το οποίο προορίζεται να φωτιστεί από την αντίστοιχη διάταξη.
 Όταν η διάταξη έχει ένα εξωτερικό άκρο της φωτίζουσας επιφάνειας το οποίο είναι παράλληλο προς την επιφάνεια της πινακίδας κυκλοφορίας, το άκρο της φωτίζουσας επιφάνειας της διάταξης που είναι το πιο απομακρυσμένο από την επιφάνεια της πινακίδας είναι στο μέσο του άκρου της φωτίζουσας επιφάνειας, που είναι παράλληλο προς την πινακίδα και το πλέον απομακρυσμένο από την επιφάνεια της πινακίδας.
 Η διάταξη πρέπει να έχει σχεδιαστεί κατά τρόπο ώστε καμία ακτίνα φωτός να μην κατευθύνεται ευθέως προς τα πίσω, με εξαίρεση τις ακτίνες ερυθρού φωτός στην περίπτωση που η διάταξη είναι συνδυασμένη ή ομαδοποιημένη με οπίσθιο φανό.
 8. ΜΕΘΟΔΟΣ ΜΕΤΡΗΣΗΣ
 Οι μετρήσεις φωτεινότητας πρέπει να γίνονται σε άχρωμη επιφάνεια διάχυσης με γνωστό συντελεστή διάχυτης ανάκλασης (5). Η άχρωμη επιφάνεια διάχυσης πρέπει να έχει τις διαστάσεις της πινακίδας κυκλοφορίας ή διάσταση που υπερβαίνει ένα σημείο μέτρησης. Το κέντρο της τοποθετείται στο κέντρο των θέσεων των σημείων μέτρησης.
 Η (οι) άχρωμη(-ες) επιφάνεια(-ες) διάχυσης τοποθετείται(-ούνται) στη θέση που καταλαμβάνει κανονικά η πινακίδα κυκλοφορίας και 2 mm μπροστά από τον υποδοχέα της.
 Οι μετρήσεις της φωτεινότητας πρέπει να γίνονται κάθετα προς την επιφάνεια της άχρωμης επιφάνειας διάχυσης με ανοχή 5o προς κάθε κατεύθυνση στα σημεία που απεικονίζονται στο παράρτημα 3 του παρόντος κανονισμού. Κάθε σημείο αντιπροσωπεύει περιοχή κυκλικού σχήματος με διάμετρο 25 mm. Η μετρώμενη φωτεινότητα διορθώνεται για το συντελεστή διάχυτης ανάκλασης 1,0.
 9. ΦΩΤΟΜΕΤΡΙΚΑ ΧΑΡΑΚΤΗΡΙΣΤΙΚΑ
 Η φωτεινότητα Β πρέπει να είναι


text:
τουλάχιστον ίση προς 2,5 cd/m2 σε κάθε σημείο μέτρησης που απεικονίζεται στο παράρτημα 3.
 Η διαφορά της φωτεινότητας μεταξύ των τιμών Β1 και B2, που μετρώνται σε οποιαδήποτε δύο σημεία 1 και 2 τα οποία επιλέγονται μεταξύ των προαναφερθέντων σημείων, δεν πρέπει να υπερβαίνει 2 x Βο/cm, όπου Bο είναι η ελάχιστη φωτεινότητα που μετρήθηκε στα διάφορα σημεία, δηλαδή:
 10. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη συμφωνία, προσάρτημα 2 (E/ECE/324-E/ECE/TRANS/505/αναθ. 2), με τις ακόλουθες απαιτήσεις:
 10.1.
 Διατάξεις για το φωτισμό της οπίσθιας πινακίδας κυκλοφορίας (εφεξής «διατάξεις»), εγκεκριμένες σύμφωνα με τον παρόντα κανονισμό πρέπει να είναι κατασκευασμένες έτσι ώστε να συμμορφώνονται με τον τύπο που εγκρίθηκε επειδή πληροί τις απαιτήσεις που ορίζονται στα σημεία 5, 6 και 9 ανωτέρω. Εάν είναι αναγκαίες περισσότερες από μία διάταξη, τότε στο ακόλουθο κείμενο διάταξη σημαίνει σύνολο διατάξεων.
 10.2.
 Πρέπει να τηρούνται οι ελάχιστες προδιαγραφές για τη συμμόρφωση των διαδικασιών ελέγχου της παραγωγής που παρατίθενται στο παράρτημα 6 του παρόντος κανονισμού.
 10.3.
 Πρέπει να τηρούνται οι ελάχιστες απαιτήσεις για τη δειγματοληψία από επιθεωρητή, οι οποίες προβλέπονται στο παράρτημα 7 του παρόντος κανονισμού.
 10.4.
 Η αρχή που χορήγησε την έγκριση τύπου μπορεί ανά πάσα στιγμή να ελέγξει τη συμμόρφωση των μεθόδων ελέγχου που εφαρμόζονται σε κάθε εγκατάσταση παραγωγής. Οι έλεγχοι αυτοί πραγματοποιούνται συνήθως ανά διετία.
 11. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 11.1.
 Η έγκριση που χορηγείται όσον αφορά μια διάταξη φωτισμού σύμφωνα με τον παρόντα κανονισμό μπορεί να ανακληθεί, εάν δεν ικανοποιούνται οι απαιτήσεις που καθορίζονται ανωτέρω.
 11.2.
 Αν κάποιο συμβαλλόμενο μέρος της συμφωνίας που εφαρμόζει αυτόν τον κανονισμό αποσύρει έγκριση που έχει ήδη χορηγήσει, πρέπει να ενημερώσει αμέσως τα λοιπά συμβαλλόμενα μέρη που εφαρμόζουν αυτόν τον κανονισμό μέσω εντύπου κοινοποίησης που θα είναι σύμφωνο με το υπόδειγμα στο παράρτημα 2 του παρόντος κανονισμού.
 12. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την κατασκευή ενός τύπου διάταξης φωτισμού που έχει εγκριθεί σύμφωνα με τον παρόντα κανονισμό, ενημερώνει την αρχή που χορήγησε την έγκριση. Κατά την παραλαβή της σχετικής κοινοποίησης, η αρχή αυτή ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα στο παράρτημα 2 του παρόντος κανονισμού.
 13. ΜΕΤΑΒΑΤΙΚΕΣ ΔΙΑΤΑΞΕΙΣ
 13.1.
 Διατάξεις φωτισμού οπίσθιας πινακίδας κυκλοφορίας που δεν είναι εξοπλισμένες με λαμπτήρες πυράκτωσης.
 13.1.1.
 Από την ημερομηνία έναρξης ισχύος του συμπληρώματος 8, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με το συμπλήρωμα 8.
 13.1.2.
 36 μήνες μετά την ημερομηνία έναρξης ισχύος του συμπληρώματος 8, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο τύπος διατάξεων που αναφέρεται στο σημείο 13.1 ανωτέρω πληροί τις απαιτήσεις του παρόντος κανονισμού, όπως τροποποιήθηκε με το συμπλήρωμα 8.
 13.1.3.
 Τα συμβαλλόμενα μέρη που εφαρμόζουν τον παρόντα κανονισμό δεν πρέπει να αρνούνται τη χορήγηση επεκτάσεων των εγκρίσεων κατά την προηγούμενη σειρά τροποποιήσεων του παρόντος κανονισμού.
 13.1.4.
 Τα συμβαλλόμενα μέρη που εφαρμόζουν τον παρόντα κανονισμό συνεχίζουν να χορηγούν εγκρίσεις


text:
στους τύπους διατάξεων που περιγράφονται στο σημείο 13.1 ανωτέρω που συμμορφώνονται με τις απαιτήσεις του παρόντος κανονισμού, όπως τροποποιήθηκε με την προηγούμενη σειρά τροποποιήσεων κατά τη διάρκεια της περιόδου των 36 μηνών από την ημερομηνία έναρξης ισχύος του συμπληρώματος 8.
 13.2.
 Τοποθέτηση σε όχημα διατάξεων φωτισμού οπίσθιας πινακίδας κυκλοφορίας που περιγράφονται στο σημείο 13.1 ανωτέρω.
 13.2.1.
 Από την ημερομηνία έναρξης ισχύος του συμπληρώματος 8, κανένα συμβαλλόμενο μέρος που εφαρμόζει τον παρόντα κανονισμό δεν απαγορεύει την τοποθέτηση σε όχημα των διατάξεων που περιγράφονται στο σημείο 13.1 ανωτέρω και είναι εγκεκριμένες σύμφωνα με τον παρόντα κανονισμό, όπως τροποποιήθηκε με το συμπλήρωμα 8.
 13.2.2.
 Τα συμβαλλόμενα μέρη που εφαρμόζουν τον παρόντα κανονισμό συνεχίζουν να επιτρέπουν την τοποθέτηση σε όχημα των διατάξεων που περιγράφονται στο σημείο 13.1 ανωτέρω που είναι εγκεκριμένες σύμφωνα με τον παρόντα κανονισμό, όπως τροποποιήθηκε με την προηγούμενη σειρά τροποποιήσεων κατά τη διάρκεια της περιόδου των 48 μηνών από την ημερομηνία έναρξης ισχύος του συμπληρώματος 8.
 13.2.3.
 Με την εκπνοή της περιόδου των 48 μηνών μετά την ημερομηνία έναρξης ισχύος του συμπληρώματος 8, τα συμβαλλόμενα μέρη που εφαρμόζουν τον παρόντα κανονισμό δύνανται να απαγορεύουν την τοποθέτηση των διατάξεων που περιγράφονται στο σημείο 13.1 ανωτέρω που δεν πληρούν τις απαιτήσεις του παρόντος κανονισμού, όπως τροποποιήθηκε με το συμπλήρωμα 8, σε νέα οχήματα για τα οποία η έγκριση τύπου ή η μεμονωμένη έγκριση χορηγήθηκε περισσότερο από 24 μήνες μετά την έναρξη ισχύος του συμπληρώματος 8 του παρόντος κανονισμού.
 13.2.4.
 Με την εκπνοή της περιόδου των 60 μηνών μετά την ημερομηνία έναρξης ισχύος του συμπληρώματος 8, τα συμβαλλόμενα μέρη που εφαρμόζουν τον παρόντα κανονισμό δύνανται να απαγορεύουν την τοποθέτηση των διατάξεων που περιγράφονται στο σημείο 13.1 ανωτέρω που δεν πληρούν τις απαιτήσεις του παρόντος κανονισμού, όπως τροποποιήθηκε με το συμπλήρωμα 8, σε νέα οχήματα που ταξινομήθηκαν για πρώτη φορά περισσότερο από 60 μήνες μετά την έναρξη ισχύος του συμπληρώματος 8 του παρόντος κανονισμού.
 14. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΔΙΕΝΕΡΓΟΥΝ ΔΟΚΙΜΕΣ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών που χορηγούν τις εγκρίσεις και στις οποίες πρέπει να αποστέλλονται τα δελτία χορήγησης ή απόρριψης ή ανάκλησης έγκρισης τύπου που εκδίδονται σε άλλες χώρες.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/αναθ. 1/τροπολογία 2, όπως τροποποιήθηκε τελευταία με την τροπολογία 4).
 (2) Σύμφωνα με το πρότυπο ISO 7227:1987 «Οδικά οχήματα — Διατάξεις φωτισμού και φωτεινής σηματοδότησης — Γλωσσάριο», φωτεινή πηγή είναι πηγή εκπομπής ορατής και ακτινοβολούμενης ενέργειας.
 (3) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για


text:
τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με τη χρήση του αντίστοιχου συμβόλου τους «ECE»), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενό) και 56 για το Μαυροβούνιο. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα καθώς και την αμοιβαία αναγνώριση των εγκρίσεων αυτών, οι δε αριθμοί που θα χορηγηθούν κατ' αυτό τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (4) Οι προδιαγραφές αυτές εξασφαλίζουν καλή ορατότητα σε περίπτωση που η κλίση της πινακίδας κυκλοφορίας δεν υπερβαίνει τις 30° στις δύο πλευρές του οχήματος.
 (5) Έκδοση της CIE αριθ. 17–1970, σημείο 45-20-040.
 ΠΑΡΑΡΤΗΜΑ 1
 ΔΙΑΤΑΞΗ ΤΩΝ ΣΗΜΑΤΩΝ ΕΓΚΡΙΣΗΣ
 Σχήμα 1
 Σήμανση για μεμονωμένους φανούς
 ΥΠΟΔΕΙΓΜΑ Α
 Η διάταξη που φέρει το ανωτέρω σήμα έγκρισης είναι διάταξη για το φωτισμό οπίσθιας πινακίδας κυκλοφορίας (L) ενός οχήματος, η οποία εγκρίθηκε στην Κάτω Χώρες (E 4) σύμφωνα με τον κανονισμό αριθ. 4 με αριθμό έγκρισης 2439. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 4 στην αρχική μορφή του ή όπως τροποποιήθηκε με τα αντίστοιχα συμπληρώματα του κανονισμού στην αρχική μορφή του, ανάλογα με την περίπτωση.
 Σχήμα 2
 Απλουστευμένα σήματα για ομαδοποιημένους, συνδυασμένους ή αμοιβαία ενσωματωμένους φανούς
 (Οι κατακόρυφες και οριζόντιες γραμμές αποτελούν σχηματική απεικόνιση της διάταξης φωτισμού και φωτεινής σηματοδότησης. Οι γραμμές αυτές δεν αποτελούν μέρος του σήματος έγκρισης)
 Σημείωση:
 Τα τρία παραδείγματα σημάτων έγκρισης τύπου —υποδείγματα Β, Γ και Δ— παριστούν τρεις πιθανές παραλλαγές σήμανσης σε διάταξη φωτισμού στην οποία δύο ή περισσότεροι φανοί αποτελούν μέρος της ιδίας μονάδας ομαδοποιημένων, συνδυασμένων ή αμοιβαία ενσωματωμένων φανών. Από το σήμα έγκρισης προκύπτει ότι η διάταξη εγκρίθηκε στις Κάτω Χώρες (E 4) με αριθμό έγκρισης 3333 και περιλαμβάνει:
 αντανακλαστήρα κλάσης IA που εγκρίθηκε σύμφωνα με τη σειρά 02 των τροποποιήσεων του κανονισμού αριθ. 3·
 οπίσθιο δείκτη κατεύθυνσης κατηγορίας 2α που εγκρίθηκε σύμφωνα με τη σειρά 01 των τροποποιήσεων του κανονισμού αριθ. 6·
 ερυθρό οπίσθιο φανό θέσης (R) που εγκρίθηκε σύμφωνα


text:
με τη σειρά 01 των τροποποιήσεων του κανονισμού αριθ. 7·
 οπίσθιο φανό ομίχλης (F) που εγκρίθηκε σύμφωνα με τον κανονισμό αριθ. 38 στην αρχική του μορφή·
 φανό οπισθοπορίας (AR) που εγκρίθηκε σύμφωνα με τον κανονισμό αριθ. 23 στην αρχική του μορφή·
 φανό πέδησης με δύο επίπεδα έντασης φωτός (S2) που εγκρίθηκε σύμφωνα με τη σειρά τροποποιήσεων 01 του κανονισμού αριθ. 7·
 διάταξη φωτισμού οπίσθιας πινακίδας κυκλοφορίας (L) που εγκρίθηκε σύμφωνα με τον κανονισμό αριθ. 4 στην αρχική του μορφή.
 Σχήμα 3
 Δομοστοιχεία φωτεινής πηγής
 ΥΠΟΔΕΙΓΜΑ Ε
 MD E3 17325
 Το δομοστοιχείο φωτεινής πηγής που φέρει τον ανωτέρω κωδικό ταυτοποίησης εγκρίθηκε μαζί με λαμπτήρα που εγκρίθηκε στην Ιταλία (E3) με αριθμό έγκρισης 17325.
 ΠΑΡΑΡΤΗΜΑ 2
 ΠΑΡΑΡΤΗΜΑ 3
 ΣΗΜΕΙΑ ΜΕΤΡΗΣΗΣ ΓΙΑ ΤΗ ΔΟΚΙΜΗ
 α)
 διατάξεις προοριζόμενες για το φωτισμό πλατιάς πινακίδας (340 × 240 mm)
 γ)
 διατάξεις προοριζόμενες για το φωτισμό πινακίδας για γεωργικούς ή δασικούς ελκυστήρες (240 × 165 mm)
 β)
 συστήματα προορισμένα για το φωτισμό θέσεως για στενόμακρη πινακίδα (520 × 120 mm)
 (a = 25 mm·
 b = 95 mm)
 c = 100 mm
 d = 90 mm
 e = 70 mm
 f = 57,5 mm
 g = 65 mm
 h = 60 mm
 Σημείωση:
 Στην περίπτωση διάταξης που προορίζεται για το φωτισμό των δύο ή όλων των πινακίδων, χρησιμοποιούνται τα σημεία μέτρησης που προκύπτουν από το συνδυασμό των αντίστοιχων σχεδίων ανωτέρω σύμφωνα με το περίγραμμα που υποδεικνύει ο κατασκευαστής. Ωστόσο, εάν τα δύο σημεία μέτρησης απέχουν λιγότερο από 30 cm, χρησιμοποιείται μόνον ένα από αυτά.
 ΠΑΡΑΡΤΗΜΑ 4
 ΕΛΑΧΙΣΤΟ ΠΕΔΙΟ ΟΡΑΤΟΤΗΤΑΣ ΤΗΣ ΕΠΙΦΑΝΕΙΑΣ ΠΟΥ ΠΡΕΠΕΙ ΝΑ ΦΩΤΙΖΕΤΑΙ
 1.
 Οι απεικονιζόμενες ανωτέρω γωνίες ορατότητας αφορούν μόνο τις σχετικές θέσεις της διάταξης φωτισμού και του χώρου που προορίζεται για την πινακίδα κυκλοφορίας.
 2.
 Το πεδίο ορατότητας της πινακίδας κυκλοφορίας όταν τοποθετείται επί του οχήματος υπόκειται στις σχετικές εθνικές διατάξεις.
 3.
 Στις απεικονιζόμενες γωνίες λαμβάνεται υπόψη η μερική απόκρυψη από τη διάταξη φωτισμού. Πρέπει να τηρούνται στις διευθύνσεις κατά τις οποίες σημειώνεται η μεγαλύτερη απόκρυψη. Οι διατάξεις φωτισμού πρέπει να είναι τέτοιες ώστε να μειώνουν στο απολύτως αναγκαίο τις μερικώς αποκρυβόμενες περιοχές.
 ΠΑΡΑΡΤΗΜΑ 5
 ΦΩΤΟΜΕΤΡΙΚΗ ΜΕΤΡΗΣΗ ΦΑΝΩΝ ΕΦΟΔΙΑΣΜΕΝΩΝ ΜΕ ΔΙΑΦΟΡΕΣ ΦΩΤΕΙΝΕΣ ΠΗΓΕΣ
 1.
 Οι φωτομετρικές επιδόσεις πρέπει να ελέγχονται:
 1.1.
 για μη αντικαταστάσιμες φωτεινές πηγές (λαμπτήρες πυράκτωσης και λοιποί):
 με τις φωτεινές πηγές τοποθετημένες στο φανό σύμφωνα με το σημείο 5.2.1 του παρόντος κανονισμού·
 1.2.
 για αντικαταστάσιμους λαμπτήρες πυράκτωσης:
 όταν είναι εφοδιασμένοι με λαμπτήρες πυράκτωσης υπό τάση 6,75 V, 13,5 V ή 28,0 V, οι τιμές φωτεινής έντασης που προκύπτουν πρέπει να διορθώνονται. Ο συντελεστής διόρθωσης είναι ο λόγος μεταξύ της φωτεινής ροής αναφοράς και της μέσης τιμής φωτεινής ροής που παρατηρείται κατά την εφαρμοζόμενη τάση (6,75 V, 13,5 V ή 28,0 V). Οι πραγματικές φωτεινές ροές κάθε λαμπτήρα πυράκτωσης που χρησιμοποιείται δεν πρέπει να αποκλίνουν περισσότερο από 5 τοις εκατό από τη μέση τιμή. Εναλλακτικά, επιτρέπεται να χρησιμοποιείται αλληλοδιαδόχως, στις διάφορες θέσεις, ένας τυποποιημένος λαμπτήρας πυράκτωσης, ο οποίος να λειτουργεί με τη φωτεινή ροή αναφοράς, οπότε αθροίζονται οι επιμέρους μετρήσεις κάθε θέσης.
 ΠΑΡΑΡΤΗΜΑ 6
 ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗ ΣΥΜΜΟΡΦΩΣΗ ΤΩΝ ΔΙΑΔΙΚΑΣΙΩΝ


text:
ΕΛΕΓΧΟΥ ΤΗΣ ΠΑΡΑΓΩΓΗΣ
 1. ΓΕΝΙΚΑ
 1.1.
 Οι απαιτήσεις συμμόρφωσης θεωρείται ότι πληρούνται από μηχανικής και γεωμετρικής άποψης, εφόσον οι διαφορές δεν υπερβαίνουν τις αναπόφευκτες κατασκευαστικές αποκλίσεις στο πλαίσιο των απαιτήσεων του παρόντος κανονισμού.
 1.2.
 Σε ό,τι αφορά τις φωτομετρικές επιδόσεις, η συμμόρφωση των διατάξεων μαζικής παραγωγής δεν αμφισβητείται όταν, κατά τη δοκιμή των φωτομετρικών επιδόσεων οποιασδήποτε τυχαία επιλεγμένης διάταξης και εξοπλισμένης με τυποποιημένο λαμπτήρα πυράκτωσης, ή όταν οι φανοί είναι εξοπλισμένοι με μη αντικαταστάσιμες φωτεινές πηγές (λαμπτήρες πυράκτωσης ή λοιποί), και όταν όλες οι μετρήσεις εκτελούνται υπό τάση 6,75 V, 13,5 V ή 28,0 V αντίστοιχα:
 1.2.1.
 Καμία τιμή που έχει μετρηθεί δεν αποκλίνει δυσμενώς περισσότερο από 20 % από τις τιμές που καθορίζονται στον παρόντα κανονισμό.
 1.2.2.
 Σε ό,τι αφορά την κλιμάκωση της φωτεινότητας, η δυσμενής απόκλιση μπορεί να είναι:
 2,5 × Bo/cm
 συγκριτικά με
 20 τοις εκατό
 3,0 × Bo/cm
 συγκριτικά με
 30 τοις εκατό
 1.2.3.
 Στην περίπτωση διάταξης εφοδιασμένης με αντικαταστάσιμη φωτεινή πηγή και στην περίπτωση που τα αποτελέσματα της δοκιμής που περιγράφεται ανωτέρω δεν πληρούν τις απαιτήσεις, πρέπει να επαναληφθούν οι δοκιμές στις διατάξεις με τη χρήση άλλου τυποποιημένου λαμπτήρα πυράκτωσης.
 2. ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗΝ ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΑΠΟ ΤΟΝ ΚΑΤΑΣΚΕΥΑΣΤΗ
 Για κάθε τύπο διάταξης, ο κάτοχος του σήματος έγκρισης διεξάγει τουλάχιστον τις ακόλουθες δοκιμές, σε κατάλληλα χρονικά διαστήματα. Οι δοκιμές πρέπει να διεξάγονται σύμφωνα με τις διατάξεις του παρόντος κανονισμού.
 Εάν οποιαδήποτε δειγματοληψία παρουσιάσει μη συμμόρφωση όσον αφορά τον εν λόγω τύπο δοκιμής, λαμβάνονται και δοκιμάζονται περαιτέρω δείγματα. Ο κατασκευαστής προβαίνει σε ενέργειες προκειμένου να διασφαλίσει τη συμμόρφωση της εν λόγω παραγωγής.
 2.1. Φύση των δοκιμών
 Οι δοκιμές συμμόρφωσης του παρόντος κανονισμού καλύπτουν τα φωτομετρικά χαρακτηριστικά.
 2.2. Μέθοδοι που χρησιμοποιούνται στις δοκιμές
 2.2.1.
 Γενικά, οι δοκιμές διεξάγονται σύμφωνα με τις μεθόδους που προβλέπονται στον παρόντα κανονισμό.
 2.2.2.
 Σε οποιαδήποτε δοκιμή συμμόρφωσης που διεξάγεται από τον κατασκευαστή, μπορούν να χρησιμοποιούνται ισοδύναμες μέθοδοι, με τη συγκατάθεση της αρμόδιας αρχής για τις δοκιμές έγκρισης. Ο κατασκευαστής έχει την ευθύνη να αποδείξει ότι οι μέθοδοι που χρησιμοποιεί είναι ισοδύναμες με τις μεθόδους οι οποίες καθορίζονται στον παρόντα κανονισμό.
 2.2.3.
 Η εφαρμογή των σημείων 2.2.1 και 2.2.2 προϋποθέτει τακτική βαθμονόμηση του εξοπλισμού εκτέλεσης των δοκιμών και συσχέτιση με τις μετρήσεις που διενεργούνται από την αρμόδια αρχή.
 2.2.4.
 Σε κάθε περίπτωση, ως μέθοδοι αναφοράς χρησιμοποιούνται πάντα οι οριζόμενες στον παρόντα κανονισμό, ιδιαίτερα όσον αφορά τους διοικητικούς ελέγχους και τις δειγματοληψίες.
 2.3. Φύση της δειγματοληψίας
 Τα δείγματα των διατάξεων επιλέγονται τυχαία από ομοιογενή παρτίδα. Ως ομοιογενής παρτίδα νοείται σύνολο διατάξεων του ίδιου τύπου, καθοριζόμενο σύμφωνα με τις μεθόδους παραγωγής του κατασκευαστή.
 Η αξιολόγηση καλύπτει κατά κανόνα τη μαζική παραγωγή συγκεκριμένων εργοστασίων. Ωστόσο, ο κατασκευαστής δύναται να συγκεντρώνει ομαδικά τα στοιχεία που αφορούν τον ίδιο τύπο συστημάτων που παράγονται από διάφορα εργοστάσια, υπό την προϋπόθεση ότι αυτά λειτουργούν σύμφωνα με τα ίδια κριτήρια ποιότητας και το ίδιο σύστημα διαχείρισης της ποιότητας.
 2.4. Μετρώμενα και καταγεγραμμένα φωτομετρικά χαρακτηριστικά
 Οι διατάξεις δειγματοληψίας υποβάλλεται σε φωτομετρικές μετρήσεις, οι οποίες προβλέπονται στον κανονισμό.
 2.5. Κριτήρια αποδοχής
 Ο κατασκευαστής είναι υπεύθυνος για τη διεξαγωγή στατιστικής μελέτης των


text:
αποτελεσμάτων των δοκιμών και για τον καθορισμό, σε συμφωνία με την αρμόδια αρχή, των κριτηρίων που διέπουν την αποδοχή των προϊόντων του προκειμένου αυτά να πληρούν τις προδιαγραφές που ορίζονται σχετικά με την εξακρίβωση της συμμόρφωσης των προϊόντων στο σημείο 10.1 του παρόντος κανονισμού.
 Τα κριτήρια αποδοχής οφείλουν να είναι τέτοια ώστε, με βαθμό εμπιστοσύνης 95 %, η ελάχιστη πιθανότητα επιτυχίας σε δειγματοληπτικό έλεγχο, σύμφωνα με το παράρτημα 7 (πρώτη δειγματοληψία) να φθάνει στο 0,95.
 ΠΑΡΑΡΤΗΜΑ 7
 ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗ ΔΕΙΓΜΑΤΟΛΗΨΙΑ ΑΠΟ ΕΠΙΘΕΩΡΗΤΗ
 1. ΓΕΝΙΚΑ
 1.1.
 Οι απαιτήσεις συμμόρφωσης θεωρείται ότι πληρούνται από μηχανική και γεωμετρική άποψη, σύμφωνα με τις απαιτήσεις του παρόντος κανονισμού, εφόσον υπάρχουν, εάν οι διαφορές δεν υπερβαίνουν τις αναπόφευκτες κατασκευαστικές αποκλίσεις.
 1.2.
 Σε ό,τι αφορά τις φωτομετρικές επιδόσεις, η συμμόρφωση των διατάξεων μαζικής παραγωγής δεν αμφισβητείται όταν, κατά τη δοκιμή των φωτομετρικών επιδόσεων οποιασδήποτε τυχαία επιλεγμένης διάταξης και εξοπλισμένης με τυποποιημένο λαμπτήρα πυράκτωσης, ή όταν οι φανοί είναι εξοπλισμένοι με μη αντικαταστάσιμες φωτεινές πηγές (λαμπτήρες πυράκτωσης ή λοιποί), και όταν όλες οι μετρήσεις εκτελούνται υπό τάση 6,75 V, 13,5 V ή 28,0 V αντίστοιχα:
 1.2.1.
 Καμία τιμή που έχει μετρηθεί δεν αποκλίνει δυσμενώς περισσότερο από 20 % από τις τιμές που καθορίζονται στον παρόντα κανονισμό.
 1.2.2.
 Σε ό,τι αφορά την κλιμάκωση της φωτεινότητας, η δυσμενής απόκλιση μπορεί να είναι:
 2,5 × Bo/cm
 συγκριτικά με
 20 τοις εκατό
 3,0 × Bo/cm
 συγκριτικά με
 30 τοις εκατό
 1.2.3.
 Στην περίπτωση διάταξης εφοδιασμένης με αντικαταστάσιμη φωτεινή πηγή και στην περίπτωση που τα αποτελέσματα της δοκιμής που περιγράφεται ανωτέρω δεν πληρούν τις απαιτήσεις, οι δοκιμές στις διατάξεις πρέπει να επαναληφθούν με τη χρήση άλλου τυποποιημένου λαμπτήρα πυράκτωσης.
 1.2.4.
 Οι εμφανώς ελαττωματικές διατάξεις δεν λαμβάνονται υπόψη.
 2. ΠΡΩΤΗ ΔΕΙΓΜΑΤΟΛΗΨΙΑ
 Κατά την πρώτη δειγματοληψία επιλέγονται τυχαία τέσσερις διατάξεις. Το πρώτο ζευγάρι αποτελεί το δείγμα Α, το δεύτερο ζευγάρι το δείγμα Β.
 2.1. Η συμμόρφωση δεν αμφισβητείται
 2.1.1.
 Σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, δεν αμφισβητείται η συμμόρφωση των διατάξεων μαζικής παραγωγής εάν οι δυσμενείς αποκλίσεις των τιμών που μετρώνται στις διατάξεις είναι οι εξής:
 2.1.1.1.
 δείγμα A
 A1:
 μία διάταξη
 0 τοις εκατό
 μία διάταξη δεν υπερβαίνει το
 20 τοις εκατό
 A2:
 και οι δύο διατάξεις υπερβαίνουν το
 0 τοις εκατό
 αλλά δεν υπερβαίνουν το
 20 τοις εκατό
 πήγαινε στο δείγμα B
 2.1.1.2.
 δείγμα B
 B1:
 και οι δύο διατάξεις
 0 τοις εκατό
 2.2. Η συμμόρφωση αμφισβητείται
 2.2.1.
 Σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, αμφισβητείται η συμμόρφωση των διατάξεων μαζικής παραγωγής και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρώνται στις διατάξεις είναι οι εξής:
 2.2.1.1.
 δείγμα A
 A3:
 μία διάταξη δεν υπερβαίνει το
 20 τοις εκατό
 μία διάταξη υπερβαίνει το
 20 τοις εκατό
 αλλά δεν υπερβαίνει το
 30 τοις εκατό
 2.2.1.2.
 δείγμα B
 B2:
 στην περίπτωση A2
 μία διάταξη υπερβαίνει το
 0 τοις εκατό
 αλλά δεν υπερβαίνει το
 20 τοις εκατό
 μία διάταξη δεν υπερβαίνει το
 20 τοις εκατό
 B3:
 στην περίπτωση A2
 μία διάταξη


text:
0 τοις εκατό
 μία διάταξη υπερβαίνει το
 20 τοις εκατό
 αλλά δεν υπερβαίνει το
 30 τοις εκατό
 2.3. Ανάκληση έγκρισης
 Αμφισβητείται η συμμόρφωση και εφαρμόζεται το σημείο 11 εάν, σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, οι αποκλίσεις των τιμών που μετρώνται στις διατάξεις είναι:
 2.3.1.
 δείγμα A
 A4:
 μία διάταξη δεν υπερβαίνει το
 20 τοις εκατό
 μία διάταξη υπερβαίνει το
 30 τοις εκατό
 A5:
 και οι δύο διατάξεις υπερβαίνουν το
 20 τοις εκατό
 2.3.2.
 δείγμα B
 B4:
 στην περίπτωση A2
 μία διάταξη υπερβαίνει το
 0 τοις εκατό
 αλλά δεν υπερβαίνει το
 20 τοις εκατό
 μία διάταξη υπερβαίνει το
 20 τοις εκατό
 B5:
 στην περίπτωση A2
 και οι δύο διατάξεις υπερβαίνουν το
 20 τοις εκατό
 B6:
 στην περίπτωση A2
 μία διάταξη
 0 τοις εκατό
 μία διάταξη υπερβαίνει το
 30 τοις εκατό
 3. ΕΠΑΝΑΛΑΜΒΑΝΟΜΕΝΗ ΔΕΙΓΜΑΤΟΛΗΨΙΑ
 Στις περιπτώσεις των δειγμάτων A3, B2 και B3 απαιτείται, εντός διμήνου μετά την κοινοποίηση, να επαναληφθεί η δειγματοληψία και να επιλεγεί τρίτο δείγμα (C) από δύο διατάξεις και τέταρτο δείγμα (D) από δύο διατάξεις επιλεγμένες από το απόθεμα που έχει δημιουργηθεί μετά τη συμμόρφωση προς τις απαιτήσεις.
 3.1. Η συμμόρφωση δεν αμφισβητείται
 3.1.1.
 Σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, δεν αμφισβητείται η συμμόρφωση των διατάξεων μαζικής παραγωγής εάν οι αποκλίσεις των τιμών που μετρώνται στις διατάξεις είναι οι εξής:
 3.1.1.1.
 δείγμα C
 C1:
 μία διάταξη
 0 τοις εκατό
 μία διάταξη δεν υπερβαίνει το
 20 τοις εκατό
 C2:
 και οι δύο διατάξεις
 0 τοις εκατό
 αλλά δεν υπερβαίνουν το
 20 τοις εκατό
 πήγαινε στο δείγμα D
 3.1.1.2.
 δείγμα D
 D1:
 στην περίπτωση C2
 και οι δύο διατάξεις
 0 τοις εκατό
 3.2. Η συμμόρφωση αμφισβητείται
 3.2.1.
 Σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, αμφισβητείται η συμμόρφωση των διατάξεων μαζικής παραγωγής και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρώνται στις διατάξεις είναι οι εξής:
 3.2.1.1.
 δείγμα D
 D2:
 στην περίπτωση C2
 μία διάταξη υπερβαίνει το
 0 τοις εκατό
 αλλά δεν υπερβαίνει το
 20 τοις εκατό
 μία διάταξη δεν υπερβαίνει το
 20 τοις εκατό
 3.3. Ανάκληση έγκρισης
 Αμφισβητείται η συμμόρφωση και εφαρμόζεται το σημείο 11 εάν, σύμφωνα με τη διαδικασία δειγματοληψίας κατά το σχήμα 1 του παρόντος παραρτήματος, οι αποκλίσεις των τιμών που μετρούνται στις διατάξεις είναι:
 3.3.1.
 δείγμα C
 C3:
 μία διάταξη δεν υπερβαίνει το
 20 τοις εκατό
 μία διάταξη υπερβαίνει το
 20 τοις εκατό
 C4:
 και οι δύο διατάξεις υπερβαίνουν το
 20 τοις εκατό
 3.3.2.
 δείγμα D
 D3:
 στην περίπτωση C2
 μία διάταξη 0 ή υπερβαίνει το
 0 τοις εκατό
 μία διάταξη υπερβαίνει το
 20 τοις εκατό
 Σχήμα 1


text:
 19.5.2016
 EL
 Επίσημη Εφημερίδα της Ευρωπαϊκής Ένωσης
 L 129/45
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 61/2015
 της 20ής Μαρτίου 2015
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2016/744]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2014/100/ΕΕ της Επιτροπής, της 28ης Οκτωβρίου 2014, σχετικά με την τροποποίηση της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 55α (οδηγία 2002/59/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας για τον ΕΟΧ προστίθεται η ακόλουθη περίπτωση:
 «—
 32014 L 0100: Οδηγία 2014/100/ΕΕ της Επιτροπής, της 28ης Οκτωβρίου 2014 (ΕΕ L 308 της 29.10.2014, σ. 82).».
 Άρθρο 2
 Τα κείμενα της οδηγίας 2014/100/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 21 Μαρτίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 20 Μαρτίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 308 της 29.10.2014, σ. 82.
 (*) Δεν έχουν αναφερθεί συνταγματικές απαιτήσεις.


text:
 19.1.2006
 EL
 Επίσημη Εφημερίδα της Ευρωπαϊκής Ένωσης
 L 14/20
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 132/2005
 της 21ης Οκτωβρίου 2005
 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε από την απόφαση αριθ. 107/2005 της Μεικτής Επιτροπής του ΕΟΧ (1).
 (2)
 Η οδηγία 2005/25/ΕΚ του Συμβουλίου, της 14ης Μαρτίου 2005, για την τροποποίηση του παραρτήματος VI της οδηγίας 91/414/ΕΟΚ σχετικά με τα φυτοπροστατευτικά προϊόντα που περιέχουν μικροοργανισμούς (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο παράρτημα II κεφάλαιο XV σημείο 12α (οδηγία 91/414/ΕΟΚ του Συμβουλίου) της συμφωνίας προστίθεται η ακόλουθη περίπτωση:
 «—
 32005 L 0025: οδηγία 2005/25/ΕΚ του Συμβουλίου (ΕΕ L 90 της 8.4.2005, σ. 1).»
 Άρθρο 2
 Τα κείμενα της οδηγίας 2005/25/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 22 Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Οκτωβρίου 2005.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. ο Πρίγκιπας Νικόλαος του ΛΙΧΤΕΝΣΤΆΙΝ
 (1) ΕΕ L 306 της 24.11.2005, σ. 45.
 (2) ΕΕ L 90 της 8.4.2005, σ. 1.
 (3) Δεν έχουν αναφερθεί συνταγματικές απαιτήσεις.


text:
 'Αριθ . L 247 / 12 Επίσημη ' Εφημερίδα των Ευρωπαϊκών Κοινοτήτων 31 . 8 . 81
 ΑΠΟΦΑΣΗ άριθ . 1/81 ΤΗΣ ΜΙΚΤΗΣ ΕΠΙΤΡΟΠΗΣ
 τής 23ης 'Ιουνίου 1981
 περί νέας τροποποιήσεως τοϋ άρθρου 8 τοϋ πρωτοκόλλου άριθ . 3 περί τοϋ όρισμοϋ τής έννοίας
 « καταγόμενα προϊόντα» ή «προϊόντα καταγωγής» καί τών μεθόδων διοικητικής συνεργασίας
 H ΜΙΚΤΗ ΕΠΙΤΡΟΠΗ , ΑΠΟΦΑΣΙΖΕΙ :
 Έχοντας ύπόψη :
 Άρθρο 1
 τή συμφωνία μεταξύ τής Εύρωπαϊκής Οικονομικής Κοι
 νότητος καί τοϋ Βασιλείου τής Σουηδίας, ή όποία υπεγρά Τό άρθρο 8 τοϋ πρωτοκόλλου άριθ . 3 , δπως τροποποιή
 φη στίς Βρυξέλλες, στίς 22 ' Ιουλίου 1972, θηκε μέ τήν άπόφαση άριθ . 1 /78. τής Μικτής Επιτροπής,
 τροποποιείται ώς έξής:
 τό πρωτόκολλο άριθ . 3 περί τοϋ όρισμοϋ τής έννοίας — στήν παράγραφο 1 σημείο β), ή έκφραση «2 400
 « καταγόμενα προϊόντα » ή « προϊόντα καταγωγής», καί Εύρωπαϊκές Λογιστικές Μονάδες» άντικαθίσταται
 τών μεθόδων διοικητικής συνεργασίας, καί ιδίως τό άπό τήν έκφραση «2 750 ECU »,
 άρθρο 28 ,
 — στήν παράγραφο 2, οί έκφράσεις « 165 Εύρωπαϊκές
 Εκτιμώντας : Λογιστικές Μονάδες» καί «480 Εύρωπαϊκές Λογιστι
 κές Μονάδες» άντικαθίστανται άντιστοίχως άπό τίς
 δτι οί ισοτιμίες τής Εύρωπαϊκή ς Λογιστικής Μονάδος τής έκφράσεις « 190 ECU » καί «550 ECU »,
 1ης 'Οκτωβρίου 1980, έκπεφρασμένες σέ όρισμένα έθνικά
 — στίς παραγράφους 3 καί 4, ό όρος «Εύρωπαϊκή Λογι
 νομίσματα , ήταν κατώτερες σέ σύγκριση μέ τίς άντίστοι στική Μονάδα» άντικαθίσταται άπό τόν δρο «ECU »
 χες ισοτιμίες τής 30ής ' Ιουνίου 1978· δτι, έπομένως, ή
 σέ όλες τίς περιπτώσεις.
 αύτόματη άλλαγή τής ήμερομηνίας βάσεως ή όποία
 προβλέπεται στήν άπόφαση άριθ . 1 /78 τής Μικτής
 Επιτροπής, θά είχε ώς συνέπεια , κατά τήν μετατροπή στά
 ύπόψη έθνικά νομίσματα , τήν μείωση τών πραγματικών Άρθρο 2
 όρίων γιά τήν έφαρμογή άπλουστευμένων έγγράφων άπο
 δείξεων δτι, προκειμένου νά άποφευχθεϊ τοΰτο, πρέπει νά Ή παρούσα άπόφαση άρχίζει νά ισχύει τήν 1η Μάιου
 αύξηθοϋν τά δρια αύτά , πού έκφράζονται σέ Εύρωπαϊκές 1981 .
 Λογιστικές Μονάδες·
 δτι άπό 1ης ' Ιανουαρίου 1981 , ή Κοινότης άντικατέστησε "Εγινε στίς Βρυξέλλες, στις 23 Ιουνίου 1981 .
 τήν Εύρωπαϊκή Λογιστική Μονάδα μέ τήν Εύρωπαϊκή
 Νομισματική Μονάδα ( ECU)·
 Γιά τή Μικτή Επιτροπή
 δτι, κατά συνέπεια , στό έν λόγω πρωτόκολλο πρέπει νά
 άντικατασταθεΐ ό δρος « Εύρωπαϊκή Λογιστική Μονάδα» Ό Πρόεδρος
 μέ τόν δρο «ECU », Bengt RABAEUS


text:
 30.7.2015
 EL
 Επίσημη Εφημερίδα της Ευρωπαϊκής Ένωσης
 L 202/36
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 185/2014
 της 25ης Σεπτεμβρίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2015/1253]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2014/18/ΕΕ της Επιτροπής, της 29ης Ιανουαρίου 2014, για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο προϊόντων συνδεόμενων με τον τομέα της άμυνας (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 3ιζ (οδηγία 2009/43/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XIX του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32014 L 0018: Οδηγία 2014/18/ΕΕ της Επιτροπής της 29ης Ιανουαρίου 2014 (ΕΕ L 40 της 11.2.2014, σ. 20).».
 Άρθρο 2
 Τα κείμενα της οδηγίας 2014/18/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 25 Σεπτεμβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 40 της 11.2.2014, σ. 20.
 (2) Δεν έχουν αναφερθεί συνταγματικές απαιτήσεις.


text:
 16.9.2010
 EL
 Επίσημη Εφημερίδα της Ευρωπαϊκής Ένωσης
 L 244/20
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 68/2010
 της 11ης Ιουνίου 2010
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΙΙ της συμφωνίας τροποποιήθηκε με την απόφαση αριθ. 80/2009 της Μεικτής Επιτροπής του ΕΟΧ, της 3ης Ιουλίου 2009 (1).
 (2)
 Το παράρτημα ΙΙ της συμφωνίας τροποποιήθηκε με την απόφαση αριθ. 51/2010 της Μεικτής Επιτροπής του ΕΟΧ, της 30ής Απριλίου 2010 (2).
 (3)
 Η οδηγία 2009/26/ΕΚ της Επιτροπής, της 6ης Απριλίου 2009, για την τροποποίηση της οδηγίας 96/98/ΕΚ του Συμβουλίου σχετικά με τον εξοπλισμό πλοίων (3) πρέπει να ενσωματωθεί στη συμφωνία.
 (4)
 Η οδηγία 2001/53/ΕΚ της Επιτροπής, της 10ης Ιουλίου 2001, για την τροποποίηση της οδηγίας 96/98/ΕΚ του Συμβουλίου σχετικά με τον εξοπλισμό πλοίων (4) και η οδηγία 2002/84/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, για την τροποποίηση των οδηγιών για την ασφάλεια στη ναυτιλία και την πρόληψη της ρύπανσης από τα πλοία (5) έχουν ενσωματωθεί στο παράρτημα ΧΙΙΙ της συμφωνίας, αλλά πρέπει να ενσωματωθούν και στο παράρτημα ΙΙ,
 ΑΠΟΦΑΣΙΖΕΙ:
 Άρθρο 1
 Στο σημείο 1 (οδηγία 96/98/ΕΚ του Συμβουλίου) του κεφαλαίου XXXII του παραρτήματος II της συμφωνίας, προστίθενται οι ακόλουθες περιπτώσεις:
 «—
 32001 L 0053: Οδηγία 2001/53/ΕΚ της Επιτροπής, της 10ης Ιουλίου 2001 (ΕΕ L 204 της 28.7.2001, σ. 1),
 —
 32002 L 0084: Οδηγία 2002/84/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002 (ΕΕ L 324 της 29.11.2002, σ. 53),
 —
 32009 L 0026: Οδηγία 2009/26/ΕΚ της Επιτροπής, της 6ης Απριλίου 2009 (ΕΕ L 113 της 6.5.2009, σ. 1).».
 Άρθρο 2
 Στο σημείο 56δ (οδηγία 96/98/ΕΚ του Συμβουλίου) του παραρτήματος XIII της συμφωνίας, προστίθεται η ακόλουθη περίπτωση:
 «—
 32009 L 0026: Οδηγία 2009/26/ΕΚ της Επιτροπής, της 6ης Απριλίου 2009 (ΕΕ L 113 της 6.5.2009, σ. 1).».
 Άρθρο 3
 Τα κείμενα της οδηγίας 2009/26/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 12 Ιουνίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 11 Ιουνίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 277 της 22.10.2009, σ. 31.
 (2) ΕΕ L 181 της 15.7.2010, σ. 19.
 (3) ΕΕ L 113 της 6.5.2009, σ. 1.
 (4) ΕΕ L 204 της 28.7.2001, σ. 1.
 (5) ΕΕ L 324 της 29.11.2002, σ. 53.
 (6) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22000D0210(12)
 Απόφαση της Μεικτής Επιτροπής του ΕΟΧ αριθ. 12/1999, της 29ης Ιανουαρίου 1999, για την τροποποίηση του παραρτήματος XV (κρατική βοήθεια) της συμφωνίας για τον ΕΟΧ
 Επίσημη Εφημερίδα αριθ. L 035 της 10/02/2000 σ. 0043 - 0044
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 12/1999της 29ης Ιανουαρίου 1999για την τροποποίηση του παραρτήματος XV (κρατική βοήθεια) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98,Εκτιμώντας τα ακόλουθα:το παράρτημα XV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 20/98, της 6ης Μαρτίου 1998(1)·ο κανονισμός (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κείμενο του σημείου 1β (οδηγία 90/684/ΕΟΚ του Συμβουλίου) του παραρτήματος XV της συμφωνίας αντικαθίσταται από το ακόλουθο κείμενο: "398 R 1540: Κανονισμός (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας (ΕΕ L 202 της 18.7.1998, σ. 1).Οι διατάξεις του κανονισμού, για τους σκοπούς της παρούσας συμφωνίας, υφίστανται τις ακόλουθες προσαρμογές:α) οι λέξεις 'κράτος μέλος' αντικαθίστανται από τις λέξεις 'κράτος μέλος ΕΚ ή κράτος ΕΖΕΣ'. Ο όρος 'κράτη μέλη' αντικαθίστανται από τις λέξεις 'κράτη μέλη ΕΚ ή κράτη ΕΖΕΣ'·β) οι λέξεις 'Επιτροπή' αντικαθίστανται από τις λέξεις 'αρμόδια εποπτεύουσα αρχή, όπως αναφέρεται στο άρθρο 62 της συμφωνίας για τον ΕΟΧ'·γ) οι λέξεις 'συμβιβάσιμες με την κοινή αγορά' αντικαθίστανται από τις λέξεις 'συμβιβάσιμες με την εφαρμογή της συμφωνίας για τον ΕΟΧ'·δ) στο άρθρο 1 στοιχείο ε), οι λέξεις 'κρατική βοήθεια κατά την έννοια των άρθρων 92 και 93 της συνθήκης' αντικαθίστανται από τις λέξεις 'κρατική βοήθεια κατά την έννοια των άρθρων 61 και 62 της συμφωνίας για τον ΕΟΧ'·ε) στο άρθρο 2 παράγραφος 2, οι λέξεις 'των κοινοτικών κατευθυντήριων γραμμών για τις κρατικές ενισχύσεις στον τομέα των θαλασσίων μεταφορών' αντικαθίστανται από τις λέξεις 'των κοινοτικών κατευθυντήριων γραμμών για τις κρατικές ενισχύσεις στον τομέα των θαλασσίων μεταφορών(3) και των διαδικαστικών και ουσιαστικών κανόνων στον τομέα των κρατικών ενισχύσεων, κεφάλαιο 24Α για τις κρατικές ενισχύσεις στον τομέα των θαλασσίων μεταφορών(4)'·στ) στο άρθρο 4 παράγραφος 4, οι λέξεις 'της κοινοτικής νομοθεσίας και των κανόνων' αντικαθίστανται από τις λέξεις 'των κανόνων βάσει της συμφωνίας για τον ΕΟΧ'·ζ) στο άρθρο 5 παράγραφος 1, οι λέξεις 'τις κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων' αντικαθίστανται από τις λέξεις 'τις κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων(5) και τους διαδικαστικούς και ουσιαστικούς κανόνες στον τομέα των κρατικών ενισχύσεων, κεφάλαιο 16 όσον αφορά τις κρατικές ενισχύσεις για τη διάσωση και την αναδιάρθωση προβληματικών επιχειρήσεων(6)'·η) στο άρθρο 7, οι λέξεις 'άρθρο 92 παράγραφος 3 στοιχείο α) της συνθήκης' και 'άρθρο 92 παράγραφος 3 στοιχείο γ)' αντικαθίστανται από τις λέξεις 'άρθρο 61 παράγραφος 3 στοιχείο α)' και 'άρθρο 61 παράγραφος 3 στοιχείο γ)' αντίστοιχα·θ)


text: στο άρθρο 7, οι λέξεις 'κοινοτικές κατευθυντήριες γραμμές που εφαρμόζονται στις περιφερειακές ενισχύσεις' αντικαθίστανται από τις λέξεις 'κοινοτικές κατευθυντήριες γραμμές που εφαρμόζονται στις περιφερειακές ενισχύσεις(7) στον τομέα των κρατικών ενισχύσεων, μέρος VI, κανόνες για τις περιφερειακές ενισχύσεις(8)'·ι) στο άρθρο 8, οι λέξεις 'το κοινοτικό πλαίσιο που διέπει τις κρατικές ενισχύσεις για την έρευνα και την ανάπτυξη' αντικαθίστανται από τις λέξεις 'το κοινοτικό πλαίσιο που διέπει τις κρατικές ενισχύσεις για την έρευνα και την ανάπτυξη(9) και τους διαδικαστικούς και ουσιαστικούς κανόνες στον τομέα των κρατικών ενισχύσεων, κεφάλαιο 14, για τις κρατικές ενισχύσεις στον τομέα της έρευνας και ανάπτυξης(10)'·ια) στο άρθρο 9, οι λέξεις 'οι κοινοτικές κατευθυντήριες γραμμές για τις κρατικές ενισχύσεις υπέρ της προστασίας του περιβάλλοντος' αντικαθίστανται από τις λέξεις 'οι κοινοτικές κυτευθυντήριες γραμμές για τις κρατικές ενισχύσεις υπέρ της προστασίας του περιβάλλοντος(11) και οι διαδικαστικοί και ουσιαστικοί κανόνες στον τομέα των κρατικών ενισχύσεων, κεφάλαιο 15 για τις ενισχύσεις στον τομέα της προστασίας του περιβάλλοντος(12)'·ιβ) στο άρθρο 10 παράγραφος 1, οι λέξεις 'του άρθρου 93 της συνθήκης' αντικαθίστανται από τις λέξεις 'του άρθρου 62 της συμφωνίας για τον ΕΟΧ'. Στο άρθρο 10 παράγραφος 2, οι λέξεις 'άρθρο 92 της συνθήκης' αντικαθίστανται από τις λέξεις 'άρθρο 61 της συμφωνίας για τον ΕΟΧ'."Άρθρο 2Τα κείμενα του κανονισμού (ΕΚ) αριθ. 1540/98 στην ισλανδική και νορβηγική γλώσσα, που προσαρτώνται στις αντίστοιχες γλωσσικές διατυπώσεις της παρούσας συμφωνίας, είναι αυθεντικά.Άρθρο 3Η παρούσα απόφαση αρχίζει να ισχύει στις 30 Ιανουαρίου 1999, υπό την προϋπόθεση ότι έχουν πραγματοποιηθεί όλες οι κοινοποιήσεις προς την Μεικτή Επιτροπή του ΕΟΧ βάσει του άρθρου 103 παράγραφος 1.Η παρούσα απόφαση εφαρμόζεται από την 1η Ιανουαρίου 1999.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Ιανουαρίου 1999.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 272 της 8.10.1998, σ. 35.(2) ΕΕ L 202 της 18.7.1998, σ. 1.(3) ΕΕ C 205 της 5.7.1997, σ. 5.(4) ΕΕ L 316 της 20.11.1997, σ. 23.(5) ΕΕ C 368 της 23.12.1994, σ. 12.(6) ΕΕ C 38 της 5.2.1998, σ. 19.(7) ΕΕ C 74 της 10.3.1998, σ. 9.(8) ΕΕ L 111 της 29.4.1999, σ. 46.(9) ΕΕ C 45 της 17.2.1996, σ. 5.(10) ΕΕ L 245 της 26.9.1996, σ. 20.(11) ΕΕ C 72 της 10.3.1994, σ. 3.(12) ΕΕ L 231 της 3.9.1994, σ. 1.


text:
 16.11.2018
 EL
 Επίσημη Εφημερίδα της Ευρωπαϊκής Ένωσης
 L 290/28
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 63 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση οχημάτων της κατηγορίας L1 όσον αφορά τις εκπομπές ήχου [2018/1705]
 Ενσωματώνει όλο το έγκυρο κείμενο έως:
 Συμπλήρωμα 4 στη σειρά τροποποιήσεων 02 – Ημερομηνία έναρξης ισχύος: 29 Δεκεμβρίου 2018
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Σημάνσεις
 5.
 Έγκριση
 6.
 Προδιαγραφές
 7.
 Τροποποίηση και επέκταση της έγκρισης του τύπου οχήματος ή του τύπου του/των συστήματος/–ημάτων εξάτμισης ή σιγαστήρα
 8.
 Συμμόρφωση της παραγωγής
 9.
 Κυρώσεις για μη συμμόρφωση της παραγωγής
 10.
 Μεταβατικές διατάξεις
 11.
 Οριστική παύση της παραγωγής
 12.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρμόδιων για τις εγκρίσεις αρχών
 Παραρτήματα
 1.
 Ανακοίνωση
 2.
 Διάταξη του σήματος έγκρισης
 3.
 Μέθοδοι και όργανα μέτρησης του ήχου των που εκπέμπουν τα οχήματα της κατηγορίας L1
 4.
 Ανώτατα όρια ηχοσταθμών (νέα οχήματα)
 5.
 Προδιαγραφές στίβου δοκιμών
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται σε οχήματα της κατηγορίας L1 (1) όσον αφορά τις εκπομπές ήχου. Τα αμιγώς ηλεκτρικά οχήματα, συμπεριλαμβανομένων των οχημάτων με. βοηθητικό ηλεκτρικό σύστημα πρόωσης, δεν υπάγονται στο πεδίο εφαρμογής του παρόντος κανονισμού.
 2. ΟΡΙΣΜΟΙ
 Για τους σκοπούς του παρόντος κανονισμού,
 2.1.
 ως «έγκριση οχήματος» νοείται η έγκριση ενός τύπου οχήματος, όσον αφορά την ηχοστάθμη και το γνήσιο σύστημα εξάτμισης ως τεχνική μονάδα τύπου οχήματος.
 2.2.
 ως «τύπος οχήματος» νοείται μια κατηγορία οχημάτων που δεν παρουσιάζουν μεταξύ τους ουσιαστικές διαφορές ως προς:
 2.2.1.
 τον τύπο του κινητήρα (δίχρονος ή τετράχρονος, με παλινδρομικό ή περιστροφικό έμβολο, το πλήθος και τον όγκο των κυλίνδρων, το πλήθος και τον τύπο των εξαεριωτήρων ή συστημάτων έγχυσης, τη διάταξη των βαλβίδων, την ονομαστική μέγιστη καθαρή ισχύ και τον ονομαστικό αριθμό στροφών του κινητήρα).
 Για κινητήρες με περιστροφικό έμβολο, ο κυλινδρισμός πρέπει να εκληφθεί ως διπλάσιος του όγκου του θαλάμου·
 2.2.2.
 το σύστημα κίνησης, ιδίως ως προς το πλήθος των σχέσεων μετάδοσης, τον υποπολλαπλασιασμό τους και την τελική σχέση μετάδοσης·
 2.2.3.
 το πλήθος, τον τύπο και τη διάταξη των συστημάτων εξάτμισης.
 2.3.
 ως «σύστημα εξάτμισης ή σιγαστήρα» νοείται ένα πλήρες σύνολο στοιχείων αναγκαίων για τον περιορισμό των ήχων που εκπέμπονται από τον κινητήρα οχήματος και την εξάτμισή του·
 2.4.
 ως «γνήσιο σύστημα εξάτμισης ή σιγαστήρα» νοείται σύστημα του τύπου με τον οποίο είναι εφοδιασμένο το όχημα κατά την έγκριση τύπου ή την επέκταση της έγκρισης τύπου. Μπορεί να αποτελεί μέρος του γνήσιου εξοπλισμού ή να είναι ανταλλακτικό.
 2.5.
 ως «μη γνήσιο σύστημα εξάτμισης ή σιγαστήρα» νοείται σύστημα διαφορετικού τύπου με τον οποίο είναι εφοδιασμένο το όχημα κατά την έγκριση τύπου ή την επέκταση της έγκρισης τύπου. Μπορεί να χρησιμοποιείται μόνο ως